
A OPĆA REVIJA POSVEĆENA 
POVIJESTI DRUŽBE ISUSOVE. 


RILIČAN BROJ REVIJA šTO IH IZDAJU OCI ISUSOVCI, 
BAVI Pm I PITANJIMA, KOJA SE TIČU POVIJESTI M E ENOR 
VE. POSTOJI PAČE 1 POSEBNA ZBIRKA IZVORA, KOJA dna om 
»MONUMENTA HISTORICA SOCIETATIS JES pda : 
JE VEĆ TAMO OD GODINE 1894. NIZ DOKUMENATA O POS Pakodi 
PRVOM RAZVOJU REDA. NO MANJKALA JE JOŠ JEDNA vednce jn 
*RIJSKA REVIJA, KOJA BI U STROGO ZNANSTVENOM Eja eo a 
SILA HISTORIJSKE STUDIJE O LEGISLACIJI DRUŽBE I O od 
DJELOVANJU, — KOJA BI O ISTOM PREDMETU PUBLICIRALA sd 
DANE ILI VRLO RIJETKE DOKUMENTE OD POČETKA PA SVE DO “ohed 
NOVIJIH VREMENA, — KOJA BI NAPOKON DONOSILA BIBLIOG j # 
SKE RECENZIJE KNJIGA 1 ČLANAKA OBJELODANJENIH SVAK 
IM. ZEMLJAMA. 
uče vo NOVE. REVIJE, KOJE JE PRVI BROJ IZAŠAO DNE 20. 
SIJEČNJA. 1932. POD NASLOVOM 


ARCHIVUM HISTORICUM SOCIETATIS JESU, 


E NALAZI SJEDIŠTE NJENE REDAKCIJE; NO ONA IMA 
BRakA NIH: SIRSOLIA MEĐU NAJISTAKNUTIJIM in ia sai 
DRUŽBE, BEZ OBZIRA NA NJIHOV JEZIK 1 NJIHOVU DOMOVINU; i 
SURADNJE NISU ISKLJUČENI NI SPECIJALISTI, KOJI NE PRIPADA ja 
REDU. STOGA ĆE SE U TOJ REVIJI UPOTREBLJAVATI NESAMO S 
TINSKI JEZIK, NEGO I ENGLESKI, FRANCUSKI, NJEMAČKI, POR 

, NJOLSKI 1 TALIJANSKI. 

jed on O KOJIMA ĆE SE PISATI, SU MNOGOBROJNI 1 a 
ZLIČITI: POVIJEST NUTARNJE KONSTITUCIJE REDA, — ŠTO JE ea 
UČINIO ZA OBRANU 1 PROŠIRENJE VJERE, ŠTO JE UČINIO DA iro 
UNAPRIJEDI KRŠĆANSKI ŽIVOT U DUŠAMA 1 UPOZNA NAUKA, paž 
JE UČINIO ZA ODGOJ MLADEŽI, KOLIKO JE PRIDONIO ZA ro opad 
ZNANOSTI, — KOJI SU NAPOKON NJEGOVI ODNOŠAJI PREMA D 
VAMA I NARODIMA 1 T.D. 


ISTINA CE VAS OSLOBODITI ! 
Objavljena istina —spasiteljica svijeta, 

KO će naći bujicu riječi, da barem donekle iskaže, što je 
istina za ljuusno srce, Kau je ona) «euxan staroga svijeta 
našao samo jedan prirodni zakon, trčao je kao mahnit sira- 

kuskim ulicama ie vikao iz svega grla: »Heureka, heureka!« She- 
ma povjesnice čovječanstva glasi: na svjetskoj nozornici javlja se 
čovjek te uzdiše za njom, za Istinom, i, kad je toliko puta zašao. 
stramputicom, bio prevaren, pokušao se predati ravnodušnosti 


skepticizma, ali opet gonjen neodoljivom privlačljivosti toga su- 


verena nad suverenima — Istinom. opet i opet je tragao za njom. 
Sa srednjevječnim mistikom Henrikom Suzom ljubio bi svaki trag 
njezinih nogu. »Stvorila si nas za se. i nemirno je srce naše, dok 
se ne smiri u Tebi, o vječna Istinol« 

Na usta svojih najboljih ispovjedio je već u ranoj svojoj mla- 
dosti ljudski rod, a pravo mu davala sva kasnija pokoljenja do 
dana današnjega, da mu je Istina doduše potrebna kao korica 
kruha, ali da je jednako kao i hljeb tek — dar s neba! Kraj svega 
umskoga napora i nastojanja, kraj svega sijanja, kojim ovaj svijet 
baca sieme snaznanja u oranicu naših duša, i kraj svega zalijeva- 
nja individualnim prerađivanjem, ipak za potpuno zreo nlod treba 
bezuvjetno — »lumen de coelo«, na kojega će svijetlu i toplini iz- 
gubiti smrtno blijedilo te zadobiti zdravu boju i životnu snagu, I 


za nju, za istinu vrijedi ona: »Neque qui plantat, est aliquid, ne-. 


que qui rigat, sed qui incrementum dat — Deusl«! 

Tako Fedon raspravljajući s Ehekratom o besmrtnosti duše pripovijeda, 
kako se njihov prijatelj Simija složio sa Sokratom, da je u zadnjim pitanji- 
ma — a bez tih se ljudski duh nikada ne smatra u posjedu istine — »sigurno 
znanje u sadašnjem životu ili nemoguće ili vrlo teška stvar.« Stoga da čovje- 
ku ne preostaje drugo nego, ili da se upre na manje više nesigurno ljudsko 
mnijenje, ili da dobije nešto sigurno odozgora, s neba objavljeno: »Jer treba« 
(đa čovjek, ako mu je drugo nemoguće!) « prihvati od ljudskih mičljenja naj- 
bolje i najprokušanije pa da se dade njime kroz ovaj život pun opasnosti no- 


siti kao na lašici, osim ako bi tkogod mogao da kroza nj prođe sigurnije i 


neopasnije na čvršćem brodu kakove božje objave (logou theiou  tinos),«* 
A_u dijalogu »Alkibiades« raspravlja Sokrat s Alkibijadom te veli: ».., »o- 
šten je i pravedan onaj, tko zna, što treba činiti i kako govoriti i s bogovima 
i s ljudima.« Nato provaljuje na Alcibijadova usta »anima naturaliter christi- 
ana« te on prihvaća ovako: »Kad će dakle doći to vrijeme, Sokrate, i tko će 
nas poučiti? Ja bih veoma rado vidio toga čovjeka, kakav jel« A Sokrat .od- 


dovara: »Tako se i dolikuje tebi.«s 


11 Korinć. 3, 8. ? Faidon 85 D. 
* Alkibiades deuteros 150B - D. 

Kao melem na rane kapnule su stoga na srca ljudi, iskrenih 
prema samima sebi i stoga potrebnih otkupljenja, a odbile se tek 
o farizejsku ograničenost, koja nije mogla prodrijeti kroz tanki 
maz vanjskih formalnosti u unutrašnjost vlastite duše te ondje pro- 
živjeti potrebu otkupljenja, riječi spasonosne: »Ako vi ustrajete 
u mojoj nauci, zaista ćete biti moji učenici, i poznat ćete istinu, i 

o istina će vas osloboditi.« Zaista je misija Isusa Krista upravo div- 
nim dokazom Božjeg razumijevanja za tu ljudsku potrebu. Jer 
Isus Krist, Spasitelj svijeta — redemptor mundi ujedno je, pače 
najprije je Učitelj svijeta — magister mundi!" Stoga je On, kako 
je to bilo već jednom pokazano,“ shvatio zadaću Mesije _reli- 
giozno-moralno, donio dar s neba — istinu. Krist je mo- 
rao donijeti istinu, ako je htio spasti svijet, ali ta istina potrebna 
je svijetu sve dotle, dok u njemu tinja ma i jedno svjetlašce ljud- 
skoga pojma i ljudskog uma; ; sve do konca svijeta valja: veritas 
et tantum veritas liberabit vos! 

Pa ipak Krista rastavljaju s nama već dva tisućljeća! Zar ne 
bismo ozbiljno morali posumnjati, da su naše potrebe našle pot- 
puno razumijevanje, zar ne bi djelo Kristovo, djelo otkupljenja 
bilo bitno manjkavo, da se Krist nije pobrinuo, e ta istina zauvijek 
ostane na svijetu, da nije našao i dao jamstvo, e se ta istina ne 
iskrivi, da nepatvorena hrani ljude do konca svijeta? Jer ona je 
današnjem čovjeku baš tako potrebna kao što je bila prije dvije 
tisuće godina. U tom smislu ima pravo Malebranche, kad veli: 
»Ja svaki čas zapinjem, kad kušam mudrovati bez pomoći vjere. 
Ona me vodi i prati u mojim istraživanjima istina, koje su tako 
s Bogom povezane, kao što su metafizičke.«? 


Gdje je danas Spasiteljica svijeta? 


' Neosporna je činjenica, koja pogdjegdje tjera modernog čo- 
vjeka u bjesnilo ili očaj, da je katolička Crkva duboko uvjerena, e 
je Mesija to dobro zaista sačuvao za poznija pokoljenja, da ga još 
i danas čuva po njoj i u njoj. 


4 Iv. 8, 31. 32. 

5 Ako velimo »najprije«, onda se to nema razumjeti kao »najvažnije, 
jer je glavna zadaća Mesijina bila svojom smrću otkupiti svijet zadovoljivši 
pravdu Božju. Ipak je Mesija najprije morao poučiti svijet, koji je bio u ve- 
likom vjerskom neznanju, a pogotovu nije mogao znati, što je Gospodin Bog 
pozitivnom svojom odredbom namislio s otkupljenjem. Tako je istom Isusovora 
poukom dan prvi i glavni preduvjet, da se ljudi mognu djelom otkupljenja 
koristiti. O mjestu učiteljske službe u mesijskom pozivu por. Dieckmann, De 
revelatione, Herder - Freiburg 1930., str. 504. sq. ' 

% Vidi »Život« 1931., str..272 sqq., osobito str. 276. i dalje. 

7 Neuvičme Entretien sur la Mćtaphysique, n. 6. cit. kod Hettingera, Apo- 
logie des Christentums%, Bd, IL, str. 89. 


ISTINA ĆE VAS OSLOBODITI . 99 


“e x... Objava Boga osobnoga,« piše biskup Strossmayer; »neizmjerie mo- 

ći.i mudrosti njegove, koja se je kršćanstvu u najjasnijem svijetlu po upuće- 
noj Rieči božjoj, punoj milosti i istine očitovala;... saino Slovo božje, upu« 
ćenjem svojim, pravim, životom i stožerom povjesti postalo i o sebi samomu 
u knjigama, svemu svijetu otvorenim, najveći i neodoljivi, povjestnički dokaz 
istine pružilo. U njega se ulaju, za njim čeznu duše stare dobe u prošlosti na- 
roda odabranoga; on si je u tom narodu u životu i uredbama njegovim sam 
puteve pripravljao, kao što zora navješćuje bieli dan sunca pravde, koje je 
pred devetnajst vjekova svietu granulo, da mu nigda više-ne zapadne, da mu 
Rieč i istina nigda ne prodje, nego i samo nebo i zemlju, kako sama Rieč veli, 
preživi. Ovu istinu povjeri Slovo božje učiteljstvu po njemu odabranomu i 
osnovanomu, da ga, poslije uzašašća u krilo Otca, na ovoj zemlji. zamieni, i 
to njim do konca svieta zaštićeno, a predivnim stožerom jedinstva svetog riš 
svake strasti i zablude uzvišeno, kao što mu prošlost od dvije hiljade ljeta 
sjajno svjedoči.« ' 

U istoj poruci hrvatskom ateneju tvrdi biskup: 

»U toj svetoj baštini je hrana, kojom se pokoljenje ljudsko od koljevke 
svoje pa sve do. danas hrani, bivstvuje i živi; ono pako, što se izvan nje nala- 
zi, Hl samo još od odlomka njezinih životari ili je bezuvjetno propalo.“ — 
»Tako je Slovo božje sa riečju, bićem i zakonom svojim, poleg nedvojbenih 
dokaza povjesti, uljezlo u misli, u jezike, u književnost, u umjetnost svih na- 
roda, do kojih je dospjelo. Svjedoče fu istinu svi velikani nauke historijske 
u dobi kršćanskoj .., tilozofija povjesti.., kad pokazuje prava vrela civiliza- 
cije moderne; svjedoče sv. učitelji kršćanstva zapadnoga i istočnoga, koji su 
nedmašili pisce vremena . klasičnoga; svjedoči .novija knjigša.., nastavša po 
kršćanstvu; svjedoče i sami mrzitelji kršćanstva, koji se i onda, kada na krš“ 
ćanstvo navaljuju, hoćeš nećeš kršćanskim jezikom služiti moraju.«< 

A Pijo XI. neustrašljivo dovikuje svima u divnoj okružnici 
»Casti conubii«, kojom visoko diže zublju evanđeoske Istine, da 
njome rasvijetli pogansku tminu bračnoga morala u boljševizira“ 
nom društvu, ove značajne riječi: ' ' 

»Zato neka se vjernici niti u tim pitanjima, koja se danas iznose o že- 
nidbi, previše ne uzdaju u svoj sud ili se dadu zavesti lažnom slobodom ljad- 
skog razuma odnosno »autonomijom«, kako je zovu. Jer posve je tuđe pravom 
kršćaninu tako se oholo uzdati u svoj razbor, da prihvaća samo ono, što je 
spoznao iz unutrašnjih razloga same stvari, i da misli, e se Crkva, koju je Bos 
poslao da uči i upravlja sve narode, manje snalazi u sadašnjim prilikama i 
stvarima.« i 

Teza je dakle posve jasno izrečena, ali kako katolička Crkva 
dokazuje tu svoju tezu? Jer tvrditi, da je Bogom poslat učitelj 
istine, može svatko, a dokazati, ako uopće ima takav učitelj, može 
samo jedan! 

Tko će nijekati, da je Krist kao Bog -čovjek, pače ni- 
je nam potrebno ni pozivati se na Kristovo božanstvo, premda ga 
možemo čisto historijski dokazati; tko će nijekati, da je Krist kao 


* (Cepelić - Pavić), J, J. Strossmayer, Zagreb 1901 -04., str. 266. - 7. 
? Ibidem, str. 267. 

poslanik Božji bio kadar donijeti ljudima ono i onoliko 


istine, koliko će im biti dosta do konca svijeta? Onaj Krist, koji 


je rekao: »Ja sam se zato rodio i došao na svijet, da svjedočim 
istinu; svaki, koji je od istine, sluša glas moj«;" koji je rekao: »Ja 


sam svijetlo svijeta. Tko ide za mnom, ne će hodati u tmini, nego 


će imati svijetlo života.«;! koji je rekao: »Nebo i zemlja će proći, 
ali riječi moje ne će proći.«;'" koji je rekao: »Mnogo imam govo- 


riti i suditi o vama; ali onaj, koji me je poslao, istinit je, i ja ono: 


. govorim u svijetu, što sam čuo od njega.«;“ koji je rekao: »Više 
vas ne zovem slugama, jer sluga ne zna, što radi njegov gospodar. 
Nego sam vas nazvao prijateljima, jer sam vam sve javio, što sam 


čuo od Oca svoga.«“ On dakle kao Mesija, kao autorizirani, au 


tentički učitelj i tumač Božje volje nama ljudima, iznosi samo 
ono, ali i sve ono, za što ga je Bog ovlastio ili, kako sam kaže, 
»što je čuo od Oca svojega.« Zato i može tako svijesno tvrditi, da'u 
Njega nema tmine, da Njega slijediti znači sve prije negoli tap- 
kati po mraku; zato može onako samosvijesno nastupati: -»Čuli 


ste, da je kazano starima... A ja vam kažem. .« ,“ te tako tjera: 


u čudo sav svijet: »I divio se silan svijet nauci njegovoj; jer ih je 


učio kao onaj, koji ima vlasti«;“ zato je siguran, da je ono, što je 
donio, dostatno za ljudski rod sve do konca svijeta: »nebo i zem«. 


lja će proći, ali moje riječi ne će proći.«“ : 


Ne mora dakle čovjek još doći do jasne i sigurne spoznaje. 


o božanstvu Kristovu, da bude prisiljen priznati, e Krist kao za- 
stupnik Božji, pa bio on Bog ili samo čovjek, iznosi Božju istinu 
i to čistu, bez natruhe prijevare. Jer, kako se iz Njegovih nave- 


denih izjava vidi, On se smatra autentičkim učiteljem Božje istine, 


koji je dobio za to specijalnu misiju s posve određenim progra- 
mom: »ništa sam od sebe ne činim, nego kako me Otac naučio, 
onako govorim. I onaj, koji me je poslao, sa mnom je i nije me 
ostavio sama (Iv. 8, 28. 29.«, i »moja nauka nije moja, nego ono- 
ga, koji me je poslao«" (ib. 7, 16.); misiju s posve vjerodostojnom 
legitimacijom, koju s pravom od Njega tražimo, ako hoće, da Mu 
vjerujemo: »ja imam svjedočanstvo veće od Ivanova; jer djela, 
koja mi dade Otac, da ih izvršim, ta djela, koja ja činim, svjedoče 
za mene, da me je Otac poslao.«" (ib. 5, 36.) »Kažem vam i-ne 
vjerujete. Djela koja ja činim u ime Oca svojega, ona svjedoče za 
mene.«'! (ib. 10, 25.) »Riječi, koje vam ja govorim, ne govorim od 
sebe. Nego Otac, koji ostaje u meni, a ako li ne, poradi samih 
djela vjerujte.«? (ib. 14, 10. 11.) Može li se jasnije i to »oportune 


19 Iv, 18, 37 

11 Iv. 8, 12. 12 Luka 21, 33. 

13 Iv, 8, 26. 14 Iv, 15, 15. 

15 Matej pogl. 5., passim, 16 Mat. 7, 28. 29. 
17 Luka 21, 23, 18 Iv. 8, 28. 29. 

2% Iv, 7, 16. 2% Iv. 5, 36. 

21 Iv, 10, 25. 2 Iv. 14, 10. 11. 

importune« isticati, da Krist kao učitelj istine ne nosi sam odgo- 
vornosti za svoju nauku nego Bog, kojega je »alter ego«, autorizi- 
rani glasnik ljudima? A Bog je sam preuzeo garancije, sam se u- 
jamčio za ispravnost Kristove nauke davši mu »akreditiva« u 
»djelima« t. j. čudesima, napose o uskrsnuću, u koje se ne može ra-. 
zborito sumnjati." Pa, jer se ne može razborito sumnjati u Kri- 
stova »akreditiva«, ne može se sumnjati niti u to, da je u Njega 
bila nepatvorena Božja istina, i da se On pobrinuo, e da ta istina 
ostane ljudima za hranu nepatvorena do konca svijeta. 

Ali kako se Krist za to pobrinuo? O tom je mogao voditi brigu možda 
na taj način, te od vremena do vremena pošalje posebne svoje proroke (s -a- 
kreditivima« dakako!), da bilo spriječe u odsudnom času skrenuti na strampu- 
ticu bilo već zalutale opet izvedu na pravi put. Tako je vodio brigu Bog za 
svoj izabrani narod u starom zavjetu; nešto slično uči islam, kojemu je uz 
Mojsiju i Isusa i Muhamed prorok, a daleku analogiju pokazuju i slobodni 
zidari sa svojim trabantima mećući Krista između Budhe i Mojsije, koje onda 
okružuju Sokrat i Plato, a pristaju u njihovo društvo čak i Giordano Bruno, 
Jan Komenski, Voltaire i Roussenu, koji svi  »unapređuju  čovječćan-t o«f 
Jednako je mogao, kako to barem u principu uče sve protestantske sekte, sa- 
mim unutrašnjim rasvijetljenjima poučavati svakog pojedinca, da zna, šta je 
istina, i kako je treba primjenjivati u privatnom i javnom životu, Ali dosta ja 
samo malo ogledati se u povijesti i u današnjici po naukama tih raznih »pro- 


zroka«, upitati, što vjeruje katolik, protestant, muhameđanac i slobodni misli- 


tac, da se uvjerimo, kako Bog i Njegov poslanik Krist nisu odabrali nijedno- 
ga od tih puteva. Jer, što se tih »proroka« tiče, koji je od njih pokazao svoiu 
legitimaciju, koji je mogao čudom potvrditi svoje božansko poslanje? A onda 
ne vrijedi li i za njih ono, što vrijedi za protestantsku »autonomiju«, i što iz 
nje slijedi, naime »quot capita, tot sententiae«? Zar je moguće, da je Bog 
Muhameda učio, da je Krist običan čovjek i prorok kao i svi ostali, a u ka- 
toličkoj crkvi da je taj isti Bog o tom istom Kristu objavio, kako je Njegov 
jedinorođeni Sin i pravi Bog; da je Lutera Bog uvjerio, kako je dao samo dva 
sakramenta, a katolike i pravoslavne, da je dao sedam; drugim riječima: je li 
moguće, da je Bog, vječna Istina, tvrdio i da tvrdi, & Krist ujedno jest i nije 
Bog, e u Bogu jesu tri osobe i nisu, e sv. red i ženidba jesu sakramenti i ni- 
su? Zaista, ako promatramo, kako se za Arija, Nestorija, Eutiha, Cerularija, 
Lutera i Dollingera te za »mođernog« katolicizma dva oprečna mičljenja s je- 
dnakom žestinom otimlju za ljudski um s jasnom svijesti, da jedno od niih 
mora propasti, tad se instinktivno ogledamo za forumom, koji bi mogao aukto- 
ritativno i sigurno odsjeći, na kojoj je strani istina. Tražimo forum istine, kao 
što imamo forume pravice, da se na istini i pravici mogne razvijati život do- 
stojan ljudi. 

Da se Krist sam, zaodjeven svojim autentičkim učiteljstvom bacio među 
zavađene stranke poput Mojsija među Izraelce, što su se tukli u Misiru, ne bi li 
On jasno i sigurno pokazao svakiput, gdje je istina, pa makar mu i stranka, 
koja bi izgubila, nezadovoljna doviknula: »Tko te je postavio za suca nad na- 
ma?«<A Pa uistinu, Krist i jest izabrao taj način, da očuva donesenu istinu ne- 


23 Vidi o tom »Život«.1931., str. 145 aqg. 24 Izlaz 2, 10 - 14. 

pokvarenu i čistu: On doduše ne dolazi od slučaja do slučaja in persona phy«: 


sica — sam glavom, nego in persona iuridica — po svojoj pravnoj zastupnici 


Crkvi katoličkoj, da pokaže: »quid sit veritas«. 

Kako je već bilo pokazano u ovom listu,“ Krist je htio, da. 
Njegova vlastita misija putuje vjekovima k svim narodima do kon- 
ca svijeta i to najprije po Njegovim učenicima ili »apostolima«, 
Koje je sam za tu službu iškolao, a onda po katoličkoj Crkvi kao 
jedinoj zakonitoj baštinici toga poslanja, i jedinoj vjerskoj zajedni- 
ci, koja još i danas svojom hijerarhijom pokazuje moralnu istovjet- 
riost, istobitnost s apostolskim kolegijem, što mu je Petar na čelu. 
»Mir_vaml«, veli On, »kao što je Otac poslao mene, i ja šaljem 
vas.«“ Autentički učitelji svijeta istini konstituirani su: »Dana mi: 
je sva vlast na nebu i na zemlji. Idite dakle i naučavajte 
(matheteusate) sve narode krsteći ih u ime Oca i Sina i 
Duha Svetoga. učeći ih (didaskontes), da drže sve, 
što sam vam zapovjedio, I evo ja sam s vama u sve dane do kon- 
ca svijeta.« a 

Misija dakle Isusova, koji je zato »rođen i zato došao na 
svijet, da svjedoči istinu«," prelazi ista istovjetna na apostolski 
zbor kao moralno tijelo, i tako će zaista »nebo i zemlja proći, ali 
njegova riječ ne će proći«, jer »evo on je sa svojim Apostolima u 
sve dane do konca svijeta:« Učiteljska dakle misija Apostola ima 
istu značajku, koju i Isusova: posjeduje istinu, nepokvarenu je 
čuva, naučava i na život primjenjuje. A, kako je misija katoličkih 
biskupa u jedinstvu s rimskim identična, zakonito predana i pri- 
mljena apostolska misija, to bez sumnje slijedi, da je u katoličkih 
biskupa s rimskim papom na čelu čista Kristova istina, i da je oni 
neprevarljivo naučavaju. I po sebi nije ni potrebno, da Bog 
tu misiju katolicizma nanovo ovjerovljuje, jer je već ovjerovljena 
čudesima Kristovim, budući da je ona identična s Kristovom misi- 
jom." I stoga je dosta, da katolički biskupi s papom na čelu doka- 
žu historijski kontinuitet svoje misije sve do Apostola, i stvar je 
svršena: mi smo se uvjerili, da zaista postoji u katoličkoj Crkvi 
autentičko učiteljstvo, koje posjeduje Bogom objavljenu istinu i 
neprevarljivo je izlaže. Krist je dakle zaista sam svojim auk- 
toritetom tokom vjekova razlučivao svijetlo od mraka, istinu od 
zablude, kadgod je Crkva osudila krivu nauku. I stoga na ono 
pitanje, što ga stavismo kao naslov ovoga poglavlja, glasi odgovor: 
Istina, ta spasiteljica svijeta nalazi se danas u katoličkoj Crkvi; 
katolička Crkva je onaj »čvrsti brod objave Božje«, na kojem je: 


25 »Život« 1931., str, 276 sqq. 26 Iv, 20, 21. 

*7 Mat. 28, 18 - 20. 2 Iv, 18, 37. X 
* »Po sebi nije potrebno«. Ističemo po sebi, jer je de facto ipak po- 
trebno toga radi, jer je Krist izričito obećao, da će Njegovi Nasljednici u uči- 
teljskoj službi činiti čudesa poput Njega samoga, pače i veća od Njega. Por. 
Marko 16, 17. 18. i Iv. 14, 12. Ali se Krist nije morao tako vezati dajući svoju 
riječ, da budemo sigurni za autentičnost misije crkvenog učiteljstva. 

dinom može kako pojedinac tako i cijeli ljudski rod da »prođe: 


kroz ovaj život pun opasnosti sigurnije i neopasnije.«*? 


Nepogrešivost ili neprevarljivost autentičkog učiteljstva. 


Čovjek 20. vijeka još će možda i podnijeti sa svojim slabim 
živcima ovo, što smo dosele rekli, ali, kad mu kažemo, da je to 
Bogom zasnovano i osnovano učiteljstvo crkveno i nepogrješivo, 
tad će nam s prezirnim smiješkom dobaciti onu Pilatovu: »Quid 
est veritas — što je istina?« Njegov suvereni smiješak jest dodu- 
še sigurnim znakom, da se nije namučio mišljenjem, jest novi pri- 
log za istinitost one stare: »per risum multum dignosces stultum«, 


ali ipak mu je oko zapelo na nekim poteškoćama, ako i ne uma, 


a ono barem srca, Jer zašto da bude samo jedna istina, kad je onda 
do nje tako teško doći; zašto da samo jedna institucija, pa 
još k tomu tako antipatička.kao Crkva katolička jedina zna 'si- 
gurno, što je istina, da je jedina nepogrješiva? Srce zna više puta 
zatjerati dim u glavu, ali sve badava, jer zdravi razbor pita naj- 
prije za logiku. Pitanje, zašto dva puta dva može biti samo četiri, 
a ne pet i šest i deset, pitanje je o »netrpeljivosti« istine, koje ide 
u filozofiju, a mi smo gore pokazali, da se neodoljivom snagom 
namiče i u vjeri, da su i vjerske istine po prirodi svojoj »netrve- 


ljive«. Ali, ako se malo dublje zamislimo, lako ćemo se uvjeriti, 


da nisu ni one bez srca, pače da se baš u njihovoj »netrpeljivosti« 
sakriva jedno veliko srce," To isto vrijedi i za neprevarliivost cr- 
kvenog učiteljstva, do kojega nas dovodi neumoljiva logika, kako 
to prilično jasno pokazuje već dosele izvedeno. 


% Da se Kristova misija nastavlja do konca svijeta baš u katoličkoj 
Crkvi, ili drukčije: da je katolička Crkva prava Crkva Kristova, bilo je poka- 
zano u posebnom članku, Vidi »Život« 1932., str. 54, sqq. Članak I, Kozelja D.1 

“A propos Benson, koji svojim stilom pokazuje u jednu ruku topla 
ljubav Božju, a u drugu hladnu proračunatost svijeta: »O diese tiberlegenen 
Leute, die fragen: was ist Wahrheit! Solche Menschen halten Unklarhsit file 
Geistesgrčsse — als wenn Geist nicht viel konkreter wšre wie Tische_und 
Stiihle; das sind die Menschen, die ewig fragen: »was it Wahrheit?« und 
ihre eigene Frage nie beantworten; die Menschen, die der Meinung sind, dass 
Suchen erhabener sei wie Finden, und dass es das Beste sei, wenn man a» 
eine Tiir geklopft hat, davonzulaufen, aus Angst sie mčchte gečffnet werden 
und etwas, vielleicht Unwillkommenes, m&chte herausschauen. Es sind die 
Leute, die so ausserordentlich scharfsinnig sind, dass sie niemals sehen, was 
klar auf der Hand liegt, Leute, die, wie jemand gecast hat, einer Tiir gleichen, 
die so grdoss ist, dass kleine Leute nicht hindurchgehen k&nnen.« In einem 
Wort, Pilatus verwirft Christus, weil er zu einfach ist, — Und wieder tritt die 
Frage an uns heran: Was erwartet ihr denn, dass Gottes Wahrheit sein soll? 
Wenn Gott die Wahrheit ist und wenn Gott die Liebe ist, ist es dann nicht 
absolut unvermeidlich, dass Gottes Liebe die Gottesvahrheit dem Verstiindnis 
des FEinfdltigsten nahebringt? Wahrheit ist fiir_schlichte Menchen mindestens 
ebenso unentbehrlich wie fiir die Weisen... Die Weisen werden sich eine An- 

“Jer zbor katoličkih biskupa s rimskim na čelu zbor je Apo- 
stola. A zbor Apostola zbor je neprevarljivih učitelja, jer je na nj 
prenesena misija samoga Krista, koji je bio neprevarljivi učitelj 
te izlagao čistu istinu. Dakle je i zbor katoličkih biskupa s rim- 


«skim na čelu neprevarljivim učiteljem, što izlaže čistu istinu. 


Jedino držeći ovo na oku možemo razumjeti, da Krist može 


| nametnuti ljudskom rodu obvezu slušati to učiteljstvo i dati joj 


tako strašnu sankciju. On naime veli; »Tko vas prima, mene pri: 


ma; a tko mene prima, prima onoga, koji me je poslao.«; »ako vas 


tko ne primi, i ne posluša vaših riječi, izlazeći iz kuće ili grada 


.onoga, otresite prah sa nogu svojih. Zaista vam kažem, lakše će 


biti na sudnji dan zemlji Sodomskoj, nego li onomu gradu.«* -— 
»Idite po svem svijetu i propovijedajte evanđelje svakom stvore- 
nju! Koji uzvjeruje i pokrsti se, spast će se; a koji ne uzvjeruje, 
osudit će se.« čitamo kod sv. Marka." A kod sv. Luke slušamo 
Isusa gdje govori: »Tko vas sluša, žhene sluša, i tko vas prezire, 
mene prezire. A tko mene prezire, prezire Onoga, koji je mene 
poslao.“ Ta strašna sankcija opravdana je očito time, što ne- 
vjerstvo tandem aliquando tjera samoga Gospodina Boga u laž. 
Drugim riječima: identificirajući se s učenjem svojega autentičko- 
ga učiteljstva i kvalificirajući nepokornost i neprihvaćanje toga 
učenja kao grijeh protiv svoje istinitosti Bog očito preuzimlje ga- 
ranciju, jamstvo za istinitost toga učenja, brine se sam, da njegovo 
učiteljstvo ne padne u bludnju, jer bi se ona morala Njemu samo- 
mu imputirati. 

Vidi se to napokon i iz načina, kako se Krist pobrinuo, da 
Apostoli uistinu sigurno i neprevarljivo uče njegovu istinu. Taj 
način nam ujedno i pokazuje, u čemu je zapravo neprevarljivost 


sicht tiber die Welt bilden, die Einfaltigen eine andere, d, h. wenn sie sich 
selbst iiberlassen bleiben. Wenn sie sich aber nicht selbst iiberlassen bleiben 
(und wie kčnnen sie das,.wenn Gott die Liebe ist?), dann muss das zur Folge 
haben, dass Wahrheit fir jeden dasselbe ist, weil Wahrheit das sein wird, was 
Gott ihnen offenbart.« Zaista je znak velike ljubavi Božje prema čovječiam 
dostojanstvu u svake ljudske pa i najzadnje duše, što je značajka mesijskog 
doba: »siromašnima se propovijeda evanđelje« (Mat. 11, 5.), što je jedna Isti- 
na za sve jednako pristupačna. Ljubav je Božja, što se danas u Crkvi Božjoj 
čudesima potvrđuje riječ Božja pred neukim poganima, koji bi teško shvaćali 
historijske dokaze o božanskoj misiji Crkve prema onoj sv. Pavla: »in signum 
sunt non fidelibus, sed infiđelibus« (1, Kor. 14, 22.). Dokazom je ljudske ne- 
ljubavi, koju osuđuje Božja ljubav, što, kako veli Benson, »Goftes Wahrheit 
muss also immer dastehen, wie Jesus. vor Pilatus, eine Gestalt, gefesselt und 
gebunden von menschlichen Hinden, blutbefleckt vom Kampf, und doch im 
Licht des Tages stehend, sichtbar fiir alle, denn er ist zu allen gesandt.« Citati 


šz »Christus in der Kriche«, Pustet-Regensburg 1913., str. 147. i 146. Istaknuto 


ša istaknuo, 
s2 Mat. 10, 40. 14. 15. 83 Marko. 16, 16. 
% Luka 10, 16. : 

ili nepogrješivost. Krist obećaje učenicima, (pošto im je dao misi- 
ju naučavati sve ljude, što im je zapovjedio): »ecce ego vobiscum 
sum omnibus diebus usque ad consumationem saeculi.«" Dakle 
&arancijom bit će On samo time, što će biti moralno s njima i u 
njima te po njima učiti sam. Moralno će im asistirati t. j. ne će 
učiniti njihova razuma neprevarljivim niti njihovu volju nepogrje- 
šivom tako, da ne bi mogli nikada pasti u bludnju niti počinili 
grijeha, nego će ih posebnom brigom, Providnošću voditi u nauča- 
vanju i skrbiti se, da izlažući njegov nauk i primjenjujući na kon- 
kretne slučajeve ne pođu stramputicom. Nije to nikakav poseban 
subjektivni dar, unutrašnja milost ili objava, nego vanjska asi- 
stencija, kojom Bog tako upravlja svoje učiteljstvo, da ne može 
izdavati bludnju za istinu; tako upravlja, da nikada ne mogne 
doći do definicije kakove dogme, koja bi sadržavala neistinu, i 
da nikada cijela Crkva ne dođe bilo kojim načinom do krivoga 
vjerovanja.“ Svijesno proživljavanje objavljenih istina treba da 
po Božjoj zamisli bude i plod vlastitoga znoja u Crkvi Božjoj, sin- 
teza Božjega i ljudskoga elementa. Stoga ne može biti ni govora 
o »petrefaktu« crkvene nauke, a niti o samoj evoluciji, u kojoj ne 
bi bilo ama baš nikakovih stalnih elemenata, nego o srećnoj sin- 
tezi zdravoga konzervativizma, kojemu je korijen u božanskom 
elementu, vječnom karakteru objavljenih istina, i zdrave evolu- 
cije, kojoj je izvorom omeđenost ljudskoga poimanja, što tek po: 
malo prodire u boćatstvo i dubljinu božanskog. Stoga ljudsko zna- 
nje, ljudsko umijeće i ljudska marljivost mora doći do svojesa 


vrhunca, kada se stavlja u službu objavljene Istine. 
Potvrđuje rečeno i ono, što govori Isus o asistenciji Duha Svetoga, ko- 


jega najprije obećaje, a onda i daje: »Ja ću moliti Oca, i dat će vam drugoga 
utješitelja, da ostane s vama do vijeka, Duha istine... A tješitelj, Duh sveti, 
koga će Otac poslati u ime moje, on će vas naučiti svemu, i napomenut ve 
vam sve, štogod sam vam reka0.«57 — »A kad dođe tješitelj, koga ću vam po- 
slati od Oca, Duha istine, koji od Oca izlazi, on će svjedočiti za mene. I vi 
ćete svjedočiti.« — »A kad on dođe, duh istine, uputit će vas u svu istinu,«38 

Upravo je suvišno ovetovati, da sve to vrijedi i o katoličkim 
biskupima u jedinstvu s rimskim, koji im je na čelu kao Petar a- 
postolskom zboru. Ta Krist je baš onda, kad je Apostole postavio 
za autentičke učitelje svijeta, rekao: »ja sam s vama u sve dane..«; 
dakle baš u službi istine do konca svijetal 
To uostalom svjedoči i kontinuitet svijesti o daru neprevarljivosti 
od apostolskih vremena do dana današnjega. Samo kratko da ta 
skiciramo! 


35 Mat. 28, 20. 

3% Klasički je to ispovjedio sv. Robert Bellarmino za Klementa VIII., kad 
se ovaj spremao, da nešto definira, što po svečevu uvjerenju nije bilo zrele 
za definiciju (»controversia de auxiliis«), rekavši: da će papa prije umrijeti, 
negoli da dođe do definicije. Por. de Scoraille, Francois Suarez, LethielHleux, 
Tome I., str, 439 - 40. 


37 Iv. 14, 16. i 26. % Iv, 15, 26. 27. i 16, 13. 

Još za života Apostola iskrsava jedno pitanje objavljene nauke i njezi- 
ne primjene te pitanje discipline, ukratko: »res fidei et morum«. Sastaju se 
Apostoli na sabor u Jeruzalemu te izdaju pismenu odluku: »Jer je našao za 


dobro Duh sveti i mi — edoxen gar to pneumati to hagio kai hemin...«2 A ' 


veliki Apostol naroda, sv. Pavao kliče samosvijesno: »Ako i mi, ili anđeo s 
neba navijesti vam evanđelje protiv onoga, što vam navijestismo, proklet da 
bude! Kao što prije rekosmo i sad opet velim:Ako vam tko navijesti evanđe- 
lje protiv onoga, što primiste, proklet da bude (anathema esto) !«% To su tako 
jake riječi, da iz njih teolozi dokazuju čak i ličnu nepogrešivost Apostolovu. 
Ali taj lično neprevarljivi baš stoga, jer je nepogrješiv, dajući upute svojemu 


učeniku Timoteju, kako će se vladati u Crkvi Božjoj, uči ga, da je »Crkva: 


Boga živoga stup i tvrđa istine.«"! A da Crkva nije sebi tek kasnije na sabla- 
zan modernoga čovjeka prisvojila »nepogrješivost«, svjedoči već, da samo je- 
dan klasički primjer kršćanske starine iznesemo, sv. Irenej, koji je sjedio do 
nogu neposrednih apostolskih učenika, te je svjedokom predaje kršćanskoga 
istoka i zapada. On piše: »Treba se pokoravati onim starješinama, koji su u 
Crkvi, koji su, kako smo to pokazali, naslijedili Apostole; koji su s nasljed- 
sivom biskupske časti, po dobroti Očevoj primili sišurnu karizmu istine.«2 Isti 
taj svetac pripovijeda,“ kako su se u njegovo doba rješavale vjerske i disci- 
plinske sumnje, dakle i opet »res fidei et morum«. Istraživalo bi se naime, što 
uče pojedine crkve odnosno njihove glave, koje su »s nasljedstvom biskupske 
časti, po dobroti Očevoj primili sigurnu karizmu istine« A istraživali bi ili 
pismeno ili putujući od crkve do crkve ili sastavši se na saborima, koji se 
onda služe riječima Pavlovim: »ako tko reče, ,, proklet da bude — si quis di- 
xerit.,, anathema sitl« 


Kompetencija neprevarljivog učiteljstva. 


Iz svega doslije rečenoga slijedi odmah jasno, koji je pred- 
met, za koji je autentičko učiteljstvo kompetentno. To učiteljstvo 
je misija Kristova, identična s njome. No Krist je svoju misiju 
shvaćao religiozno-moralno. Dakle će i za naše učiteljstvo biti 
predmet, kompetencija, kako se obično veli: »res fidei et morum« 
t.j. sve, što se i ukoliko se odnosi na vjeru i ćudoređe, Istina je 


dođuše, da će u praksi često biti teško povući među između tih 


i profanih stvari pogotovu, kad, kako dobro opaža Pijo X., »či- 
nio kršćanin što mu drago i u vremenitim stvarima,., odredbe 
kršćanskoga nauka ga obvezuju, da sve upravi na suvereno Dobro 
kao na zadnji cilj.« Osim toga ima mnogo istina, od kojih neke 
služe kao temelj objavljenim tako, da se bez njih sva objava ruši 
u prah (kao na pr. spoznatljivost istine ili mogućnost spoznaje, 
egzistencija Božja, mogućnost čuda itd.), a neke neminovno slijede 


% Djela 15, 28. 1 Gal. 1, 8. 9. 

“11 Tim. 3, 15. 

"* Adv, haer. Por, Rouet de Journel, Enchiridion Patristicum, n. 237. 
“8 Ibidem, Rt. n. 213. 

“A »Singulari quadam« od 24, IX. 1912. Vidi »Život« 1930,, str, 63. 

“iz objavljenih (kao na pr. jedinstvo ljudskog roda iz dogme o istos- 


nom grijehu, neumrlost duše iz dogme o vječnom životu itd.), ta- 
ko da jedne s drugima stoje i padaju. Posve razumljivo, da će Ču- 
varica objavljenih istina imati i tu koju da kaže. Ali uostalom mi 
se ne moramo ništa starati za tu »demarkacionu liniju«. Evo zašto! 
Je li božanskom Spasu tkogod mogao ili smio povući tu liniju? 
On je govorio uime Boga t. j. Bog je iz Njega govorio, a »o homo, 
tu quis es qui respondeas Deo?« Zar ne bi bilo smiješno odgovo- 
riti Bogu: Tu prestaje Tvoja kompetencija, toga Ti ne možeš znati? 
No Isus, no Duh Sveti, no Bog sam govori po crkvenom učitelj- 
stvu. Dakle za nj vrijedi isto: Ono samo mora znati i određivati 
svoju kompetenciju. Stoga mora svaki kršćanin i razborit čovjek 
biti na strani crkvenog učiteljstva, ako ono nešto definitivno pro- 
glasi kao istinu ili svoje pravo, ako konstantno štogod proglašuje 
svojom kompetencijom, pa došlo ono zbog toga ne znam s kim 
na ovom svijetu u koliziju. Jer bio to tkogod mu drago, pa i ista 
država, nikada nema garancije neprevarljivosti, i stoga lako pre- 
korači svoju kompetenciju, dok Crkva tu garanciju ima. Zato je 
u takovim slučajevima uvijek i posve sigurno pravo na strani cr- 
kvenog učiteljstva. Do toga nas dovodi željezna logika. 


Nosioci autentičkog učiteljstva, 


\ Još nam je reći koju o današnjim nosiocima autentičkog, ne- 
prevarljivog učiteljstva te o načinu, kako tu svoju službu nepre- 
varljivo vrši, 

Iz dosadašnjih izvoda nam je jasno, da je prvi subjekt te 
vlasti zbor katoličkih biskupa s rimskim na čelu. Ako dakle po 
cijeloj Crkvi svi biskupi i rimski papa propovijedaju nešto kao 
objavljenu istinu, tada je ta istina vjerska dogma t. j. Bogom 
objavljena i zajamčena istina. Kad velimo svi, tada se to va- 
lja uzeti moralno (praktički svi, iako možda koji iz neznanja ili i 
svijesno krivo učil), a ne fizički (bez ijednog izuzetkal), jer ovo 
potonje uvijek zahtijevati znači tražiti ako ne fizički a ono svaka- 
ko moralno nemoguću stvar, pa bi time bilo slabo pomoženo na- 
šim potrebama. 

lako je to redoviti način i redoviti nosilac nepogrješivog 
učiteljstva, ipak je jasno, da je on još i danas, a pogotovu u stari- 
ja vremena bio nedostatan, kad nije bilo ovakovih prometala. Po- 
rodi li se kakva nejasnost, spor »in rebus fidei et morum«, treba- 
lo bi zaići redom po cijelom svijetu od Islanda do Nove Zelandije, 
od Južne Amerike i centralne Afrike do Kine i Japana, da se u- 
stanovi, što je istina, gdje li pravo. Stoga već stara Crkva, pače 


. već sami Avostoli sazivaju biskupe u sabor, koji moralno repre- 


zentira Crkvu te odlučuje glasovanjem. Da sabor zaista 


.moralno reprezentira Crkvu, mora na njem bezuvjetno biti 
reprezentiran Petar (=papa) s apostolima (== biskupima), i 


ako nešto definira kao dogmu, tad i opet imamo Bogom objavlje- 
nu i zajamčenu istinu. Ali šta onda, ako se glasovi razdijele na 

saboru? Kad će biti moralno cijela Crkva za neku istinu? Da li 
tu odlučuje većinski princip? Po sebi nel Tu vrijedi ona, sv. Am- 
brozija: »Ubi Petrus, ibi Ecclesial«“ Stvar će odlučiti Petar; imat 
će pravo oni biskupi, s kojima bude rimski papa, a ne oni, protiv 
kojih bude on. Jer samo oni biskupi, koji imaju papu sa sobom, 
reprezentiraju Petra s Apostolima, dok oni, koji mu se protive, 
ostaju bez Petra! Petar, odnosno rimski biskup je stijena, na kojoj 
počivaju temelji Crkve, od koje potječe njezino potpuno jedinstvo, 
čvrstoća i jakost. I stoga mora on odlučiti jedinstvo nauka, koje 
je prvi uvjet za spasonosno djelovanje Crkve; bezuvjetno potreh- 
no, da »nebo i zemlja prođu, ali Kristove riječi ostanu«, da »Krist 
bude jučer, danas i uvijeke«“ — »put, istina i život.«"" Stoga je 
crkvena povjesnica gledala, kako su i cijele pokrajine znale raski- 
nuti jedinstvo po nauci različitoj od one, uz koju je bio Petar t. 
j. rimski biskup, ali katolička t. j. općenita Kristova Crkva za sve 
narode i za sva vremena ostala je tamo, gdje je bio Petar, dok su 
ostali bili »heretici« t. j. izbirljivci, koji bi probrali i priznali od 
objavljenoga nauka samo ono, što se njima sviđalo, I jedva bi čo- 
vjek vjerovao u taj paradoks, da će i oni sami zvati rimsku Crkvu 
i samo nju katoličkom, a za se tražiti nova imena, pa makar do- 
davši nešto katoliškom, što će baš katoličko nijekati kao »staro- 
katoličko«; katolička naprosto ostaje samo Petrova! Stoga 
svjedoči ta povjesnica, da zaključci crkvenih sabora nigda nisu 
valjani bez potvrde Rima; stoga veliki istočni Oci, premda je gr- 
čki genije puno spekulativniji od trijeznog rimskog,“ javljaju spo- 
rove u Rim i od njega čekaju rješenje; a stoga, da spomenemo je- 
dnu i žalosnu posljedicu, raste i zavist Grka, koji se osjećali po- 
vrijeđeni u svojem ponosu, da njihovi sinovi, premda spekulativniji 
od Zapada, uviiek stradavaju, kad ih Rim osudi, i ta zavist daj» 
jedan od najdubljih razloga nesrećnog raskola Istoka od Zapada. 
Ali sve badava! Oko rimske Crkve, kako kaže već spomenuti sy. 
Irenej, »oko te Crkve radi njezina većega dostojanstva (vlasti), 
mora da se okupi sva Crkva t. j. svi vjernici po svijetu.«“ Badava 
kušaju zavesti tu Crkvu: »Usuđuju se (krivovierci) ploviti i k Pe- 
trovoj stolici i ka glavnoj Crkvi«, piše sv. Ciprijan u prvoj polo- 
vici trećega vijeka." »odakle je poteklo jedinstvo svećeništva, u- 
suđuju se donositi listove od raskolnika i bezbožnika. a ne misle, 
da su to Rimljani, kojih je vjeru sam Apostol propovijedajući po- 
hvalio. do kojih nevjera ne može doći.« 

Ovim posljednjim navodima kršćanske starine taknuli smo 
se i zadnjega nosioca autentičkog i neprevarljivog učiteljstva, na- 


5 Enarrat, in 12 Psalmos David, Rouet, Enchir, patr., n. 1261. 

4 Žid. 13, 8. 47 Iv. 14, 6. 

% Najdublje tajne naše sv. vjere proradio je duboki grčki duh, pa wu 
tako na istoku izrađeni najspekulativniji dijelovi dogmatike o presv. Trojstvu 
% utjelovljenoj Riječi Božjoj. 


** Adv, haeret., Rt. n. 21 o. 5% Epistula Coraolio P. 252., 

ime rimskog biskupa, koji je neprevarljiv, kad »ex cathedra«, ka- 
ko se veli, definira koju dogmu. Premda je ta istina bila mnogima 
»kamen pravi smutnje velike«, ipak ostaje živa istina, koja logi- 
čki slijedi iz dosele rečenoga i dokazanoga. Istom po neprevarlji- 
vosti rimskoga biskupa razumijemo potpuno, kako to, da je uvi- 
jek njegovo držanje u crkvenom učiteljstvu odlučno, jer »propter 
quod unumquodque tale et illud magis«. I ta se istina dade po- 
vijesno dokazati, pa je njezin studij izvanredno zanimljiv počevši 
od prvih tragova njenih u sv. Pismu i prastaroj davnini crkvenoj 
sve do vatikanskog sabora. Klasički primjer za to, kako u već 
prije dvije tisuće godina danu istinu ljudska svijest u Crkvi Božjoj 
pomalo sve to dublje ponire, dok je napokon ne pronikne tako, 
da se ona zasja u potpunom svijetlu po svečanoj dogmatskoj de- 
finiciji zadnjega općega crkvenog sabora. Ali to razmatranje već 
ne ide u okvir ove rasprave, a mi ga uostalom i ne trebamo. Ta 


.mi smo dosele vidjeli, da je zbor biskupa s papom na čelu u op- 


ćem crkvenom saboru nepogrješiv, ako proglasi dogmu. No taj je 
zbor u slozi s rimskim biskupom $. 1870. svečano definirao: »de- 
finiramo kao objavljenu nauku, da je rimski biskuv, kad govori 
»ex cathedra« t. j. kad kao pastir i učitelj sviju kršćana definira 
svojim najvišim auktoritetom nauku vjere ili morala, koju mora 
držati cijela Crkva, po Božjoj pomoći, obećanoj mu u sv. Petru, 
isto tako neprevarljiv, kako je bož. Spas htio da bude njegova 
Crkva neprevarljiva, kad definira nauku vjere ili morala.,.« 
Neki se biskupi doduše protivili toj definiciji, pa neki od njih i 
ostali kod svoga. Posljedica je bila, da su se morali odreći svoje- 
ga katoličkog imena. Nazvaše se »starokatolici«. Drugi opet 
među njima i veliki Strossmayer shvaćajući svu zamašitost čina, 


znajući i priznavajući neprevarljivo učiteljstvo u Crkvi Božjoj 


»lIaudabiliter se subiecerunt«. Ako dakle rimski biskup definitiv- 
no odluči, definira kao dogmu koju stvar, što se tiče vjere ili mo- 
rala, i to kao vrhovni crkveni učitelj, tad je to zaista Bogom ob- 
javljena i nama zaista samim Bogom zajamčena istina: Bog sam 
preuzima jamstvo za njezinu istinitost! 


Zaključak, 


Objavljena istina dakle putuje kao Spasiteljica svijeta svim 
vjekovima po autentičkom, neprevarljivom učiteljstvu Crkve Kri- 
stove. To je temeljna teza Crkve katoličke, kojom se ona razli- 


kuje od ostalih »kršćanskih crkava«. Tako je generalna  prote- 


stantska teza bacila u svijet sumnju: Nije li sv. Pismo napisano 
baš stoga, da se sačuva donesena istina, te prema tome prvi i 


Slavni izvor njezin? Nije li pače uz Pismo posve suvišno to vaše 


51 Denzinger, Enchiridion symbolorum 16 - 17, n. 1839. 1840. Kada govo- 
rimo o papi kao o, »još jednom« nosiocu neprevarljivog učiteljstva, ne želimo 
dirati u pitanje, da li se taj nosilac od prvoga adekvatno ili samo inadekvat- 
no razlikuje. 

učiteljstvo? Da Luter ustane danas iz groba pa da zaiđe po ptote- 
stantskim teologijama i crkvenim općinama, dogodilo bi mu se 
ono, što narodna pjesma pripovijeda o caru Dušanu. Od one bi- 
blije, koju on tako grli, ne ostade tako reći ništa: »Sve ostalo 
propalo jel« A dogodilo se to stoga, jer je zabacio autentičko u- 
čiteljstvo. Već sv. Irenej piše protiv krivovjernika, koji su falzifi- 
cirali sv. Pismo: »A što onda, da nam i Apostoli nisu ostavili sv. 
Pisma; zar ne bi trebalo slijediti red predaja (=predanu naukul), 
što su je predali onima, kojima su povjerili crkve?«" A sv. Augu- 
stin veli: »Ne bih vjerovao Evanđelju, da me na to ne sili aukto- 
ritet Crkve katoličke«I" Tako Luterov toliko hvaljeni i isticani 
individualizam i subjektivizam zapravo tjera donesenu istinu s 
ovoga svijeta, ništi i gazi svu kršćansku prošlost, a za budućnost 
ima tek — ruševine! To su uostalom uviđali i sami prosvijetljeni 
protestanti," j 

Istina o autentičkom učiteljstvu, napose rimskoga biskupa 
označuje točno i odnos katoličke Crkve prema  nesjedinjenim 
istočnjacima. Tako iznosi mostarski mitropolit Antonije u »Dva 
razgovora pravoslavnog sveštenika s unijatskim o zabludama la- 
tina i unijata grkokatolika«" kao »klasički« dokaz istočne Crkve 
protiv zapadne, da je Rim falzificirao simbol nicejskocarigradski 
.umetnuvši »Filioque«, A mijenjati štogod u simbolu kojega općeg 
sabora da je slobodno samo na drugom općem crkvenom saboru. 
— Istina je, da se Filioque najprije počeo upotrebljavati u rimskoj 
crkvi. Ali s pravom je već Solovjev pitao rusku hijerarhiju": Ako 
je to neispravno, zašto nisu opći crkveni sabori šesti i sedmi, ko- 
je priznaje i istočna Crkva osudili taj poznati im umetak i onoga, 
koji ga je metnuo? A ako nisu sabori toga osudili, gdje je taj fo- 
rum na Istoku, koji će.osuditi praksu rimske Crkve? Crkvenog 


5 Ady, haer,, Rt. n. 213. 

58 Contra epistulam Manichei, Rt. n. 1851. 

5% Tako piše Lessing: »K&nnen Sie leugnen, Herr Pastor, dass nur we- 
niće Stellen des ganzen neuen Testamentes bei allen Menschen die nimlichen 
Begriffe hervorbringen? Dass bei weitem grossere Teil desselben bei diesen die- 
se, bei andern andere Begriffe hervorbringt? Welches sind die rechten? Wer 
.soll entscheiden? Die Hermeneutik. Welches ist die wahre? Sind sie alle wahr? 
Oder ist keine wahr?« (kod Deimel, Zeugnisse deutscher Klassiker etc., sir. 
92.) A Goethe veli: »Schon Petrus meinte, in Pauli Briefen w&re vieles schwer 
zu verstehen, und Petrus war doch ein ganz anderer Mann als unsere. Super- 
intendenten«, (Ibidem). Osim toga tko će nam jamčiti, da su baš ove knjige 
sv. Pismo, a ne druge ili barem i druge, koje su se za to izdavale? Sv. Pismo 
je dakle izvor predan autentičkom učiteljstvu, da osobito iz njega crpe aulen- 
tičkim tumačenjem objavljene istine. To učiteljstvo čuva sv, Pismo te ne može 
učiti onoga, što se protivi sv. Pismu, ali ono jedino može s > neprevarljivine 
auktoritetom učiniti ono, što jest u sv. Pismu. 

5 Izašlo u Sarajevu 1930, 

5 D' Herbigny, Vladimir Solovjev, Zagreb 1919., str. 138 - 9, 

sabora općeg nije poslije raskola uopće bilo na Istoku, a redovito 
učiteljstvo samo ne zna, kako bi označilo svoj odnos prema ka- 
tolicizmu. Katolici nisu s njihova stanovišta krivovjernici, jer ih . 
nikada nije kompetentna vlast osudila; raskolnici nisu, jer se ne 
može pokazati, od koje su se zakonite crkvene vlasti ocijepili. 
Dakle? Ruska je crkva na ta pitanja mukom mučala — to je za 
nju zagonetka. Tek možda tu i tamo u istočnoj Crkvi nastoji se 
izbaviti iz neprilike nekakvom  »humanom« frazom o vlastitoj 
»trpeljivosti« i širokogrudnosti, koja da se ni na koga ne nabacuje 
anatemom... Mi znamo, o čemu se radi. U katolika su Apostoli 
s Petrom, a u njih bez Petra. Time je rečeno svel" 


“ 


Iz svega ovoga slijedi za svakoga katolika neumoljivom lo- 
gikom, da je za nj t. zv. »dogmatska vezanost«, o kojoj se toliko 
piše i govori, velika blagodat. Blagodat u praktičnom životu, jer | 
daje sigurne norme za nj; blagodat u znanstvenom nastojanju, jer 
mu daje negativnu normu za rad t. j. čuva ga, da ne izgubi vrijeme 
tražeći istinu ondje, gdje je ne može naći." Jer ako koji moderni 
teorem ide za tim, da potkopa definirane katoličke dogme, onda 
mu Bog sam garantira, da raditi na tom teoremu znači gubiti vri- 
jeme. Dobro opaža Strossmayer: »Ima ljudi, koji vele: vjera je 
nepromjenliiva, kako što je Bog, njezin izvor, vječit i nepromjen- 
ljiv..., ali cilj svake znanosti je istina. Istina se pako nijedna umom 
čovječjim ne stvara, nego samo otkriva; a značaj svake istine je 
nepromjenljivost.«" Niti se istina može samoj sebi protiviti, Stoga 
misaon čovjek. s veseljem i oduševljenjem prima svaku novu de- 
finiciju, jer zna, da je Bog sam opet jednom sigurnom spoznajom 
cbdario ljudski rod i kršćanski svijet. Pa, i kad se ne radi o de- 
finiciji, pravi će katolik uvijek pristajati uz ono mišljenje, što ga 
Crkva zastupa. Jer sigurno je, da će Bog uvijek puno više biti u 
pomoći svojemu učiteljstvu i onda, kada se ne radi o definiciji, da 


#7 Drugim riječima: oni više nemaju autentičkog učiteljstva! 

55 Stoga Paulsen pokazuje potpuno nerazumijevanje stvari, kad u svo- 
joj »Philosophia militans« (str. 53. -54.,, Berlin 1908.) piše: »blinder Gehorsam 
in Sachen des Glaubens und des Gewissens ist die Siinde wider den heiligen 
Geist, bedeutet Gleichgiltigkeit oder Verstockung des Herzens gegen die Wahr- 
heit. Die Lehre von der Unfehlbarkeit ist daher in ihrem Wesen widersittlich 
und die Anerkennung dieser Lehre ebenso, sie bedeutet grundsćtzlich dic 
Auslieferung des Gewissens und der Vernunft an eine čussere Instanz, die 
Vernichtung seines geitigen Ichs.« Kako se iz razloženoga vidi, baš obratno je 
istina: »slijepo« t. j. bez krzmanja i sumnje primati odluke reprevarljivoga 
učiteljstva znači za sve (pa i za vlastitu oholost) bifi gluh i slijep, samo za 
istinu ne; znači po potpunom predanju Istini razvijati svoj »duhovni ja«. I sto- 
ga je i onaj primjer sa sveučilišta u Dillingfenu posve promašen; Paulsen se 
nalazi na terrainu, na kojem se naprosto ne snalazi. 

5% (Cepelić - Pavić), J, J. Strossmayer, Zagreb 1900-04. Govor u gin- 
naziji osječkoj g. 1877., str. 256. 

vodi čovječanstvo sigurno k zadnjemu i vrhovnomu cilju, negoli. 
razne glave pune sebe, koje ignoriraju Božje djelo u crkvi Božjoi, 
koji su izgubili s vida najdublji razlog i najviši cilj ljudskoga živo- 
ta, te koji lakoumno preziru i sav onaj ljudski napor, što ga crkve- 
ni poglavari ulažu, da svugda i svagdje što savjesnije idu 
tragom vječnih istina. Uistinu mora biti veoma umišljena veličina, 
tkogod drži, da ga vlastita spoznaja ovlašćuje prezirati rad svega 
onoga stručnog aparata, koji svoj znoj ostavlja na crkvenim odlu- 
kama, pa i onima, koje nisu još definicije. Tu uostalom dolazi u 
obzir i štovanje crkvene discipline. Lijepo veli Pijo XI“: 

»... neka se čuvaju vjernici samo ono prihvaćati i samo onomu se p8- 
koravati, što je Crkva zapovjedila svečanim definicijama, kao da se može ra- 
zborito držati, e su ostale njene odredbe ili lažne ili da nemaju dostatna le- 
melja istine i poštenja. Naprotiv svaki pravi vjernik, bio on učen ili neuk, daje 
se u svemu, što se fiče vjere i morala, voditi od svete Crkve Božje, po njezinu 
najvišem Pastiru, rimskom papi, kojega opet vodi Isus Krist Gospodin naš.« 

Da, svaki će razborit kršćanin svojom vjerom i svojom po- 
slušnošću prema crkvenom učiteljstvu pokazivati svoje uvjerenje, 
e u Crkvi svojoj ima »columnam et firmamentum veritatis«; on 
će spremnim prihvaćanjem i obranom njezinih odluka pomagati 


Crkvu Božju u njezinoj danas napose teškoj zadaći — spasavati 


Istinu za dobro cijeloga čovječanstva. 


Karlo Grimm D. I. 


% Okružnica »Casti connubii« od 31. XII. 1930. Ovamo ide i potpuno je 


opravdano ono, što piše isti papa u svojoj okružnici o Kat. Akciji »Non abia- “ 


mo bisogno« od 29, VI. 1931.; »Crkva Isukrstova sigurno ostaje u granicama 
svoga poslanstva, nesamo kada u duše usađuje prva najvažnija načela i klice 
vrhunaravnoga života, nego-i kada ovaj život promiče i razvija već prema 
prigodama i sposobnostima te načinom i sredstvima, što ih smatra podesnima... 
— Prema tomu je neumjesna i sa katoličkim imenom i vjeroispovijedanjem 
nezdruživa preuzetnost, kada obični vjernici hoće da Crkvu i njezinu Glavu 
poučavaju u tome, šta je dosta i mora da buđe dosta za kršćanski uzgoj i iz- 
gradnju duša, i da se očuvaju i promiču u društvu, osobito u mladeži, načela 
vjere i njihovo potpuno djelovanje u životu.« (Prema prijevodu »Vrhbosne:). 


NJEMAČKA GOSPODARSKA KRIZA 
U OKVIRU SVJETSKOG | 
GOSPODARSTVA 


A RAZVOJ I NAJSKORIJA BUDUĆNOST. 
[ ZALUDNO bi bilo i pokušati da se u uskom obliku jednoga 


članka — pa makar i u najzbijenijem obliku — dade bar 
kako tako iscrpljiv prikaz njemačke gospodarske depresije, 
njenih uzroka i njena razvoja. U slijedećim se dakle recima može 


raditi samo o tome, da se u glavnim crtama označi razvitak te 


krize. No odmah ističemo, da nam se valja obazreti i za drugim 
faktorima, jer se iz samih njemačkih poteškoća ne može potpuno 


razjasniti ta teška depresija. Radi silne gospodarske povezanosti 


koja danas vlada među narodima, imamo proučavajući njemačku 


“krizu posla sa stotinu raznih uzroka i utjecaja. Označit ćemo sa- 
.mo najbitnije. 


Dvije su tu vrste uzroka od najveće važnosti: jedni su inter: 
nacijonalni, drugi specifično njemački. Premda je teška kriza za- 
hvatila Njemačku godinu i pć prije većine ostalih zemalja svijeta. 
i stoga se ta njemačka kriza čini na prvi pogled kao neki posebni 
slučaj za se, ipak su i internacijonalni uzroci djelovali na Njema- 
čku, a to je dovoljno jasno već iz one povezanosti njemačkog na- 
rodnog gospodarstva s ekonomskim prilikama drugih zemalja. . 


I. Internacijonalni uzroci, 


Među internacijonalne uzroke, koji su pospješili njemačku 
krizu spada prekomjerna investicija i prekomjerna produkcija, 
mirovni ugovori i nagomilavanje kapitala. 

Hiperinvesticija i hiperprodukcija Na 
prvi bi se pogled pričinilo, da je glavni razlog gospodarskog deze- 
kvilibrija opća hiperprodukcija s jedne strane, a manjak kupovne 


snage s druge: tu prenatrpana skladišta i pomanjkanje prođe, ta- 


mo nezaposlenost, glad i bijeda. Stvar međutim nije ipak tako je- 


. dnostavna, Istina postoji nerazmjer, ali i taj nerazmjer i sama hiper- 


investicija samo su vanjski uzroci, Ne smijemo nipošto pustiti s 
vida dublje i zadnje uzroke krize, a ti imaju svoj korijen u ćudo- 
rednom naziranju modernog ekonoma, kojega materijalistički i 
»kapitalistički« duh goni za bezobzirnim dobitkom, koji se ne 
plaši nikakova sredstva, ne osvrće nimalo. na opće interese i na- 
rodno blagostanje, ne žaca se pače ni pretjerane spekulacije ni 


“same prijevare, 


= * Donosimo ovaj prikaz njemačke krize, što ga je za »Život« napisao ber- 
Hnski stručnjak g. K. Diederich, To dakako ne znači, da se uredništvo poklapa 
sa svim pojedinim izvodima g. pisca. (Nap. Uredništva). 

Promatrajući stvar samo izvana, hiperprodukcija i hiperin- 
vesticija se razvijaju po prilici ovako: svjetski rat donosi neku 
zemljama, naročito Sjedinjenim Državama, ogromne dobitke, Sil- 
no nagomilavanje kapitala u Americi dovodi na koncu nužno do 
ekspanzije produktivnog aparata. S tom se izvanredno ubrzanofi 
ekspanzijom podjednako razvija i tehnički napredak, a potiče ga 
i gone velike i bezbrojne prilike za zaslužbu te ogromne i ne- 
upotrebljene rezerve: kapitala: doživljavamo u kvalitativnom i 
kvantitativnom pogledu nečuvenu racijonalizaciju na svim područ« 
jima. No tom fantastičnom usponu produktivne sposobnosti nika- 
ko ne odgovara dovoljna tržna i prodajna sposobnost. P 

U svim se zemljama i u svim granama, u nadi za što većom 
prođom i dobitkom, sa sredstvima najmodernije tehnike na vrat 
na nos sve »racijonalizira« Pri tome se nimalo ne uzimlje u obzir 
materijalno blagostanje cjelokupnoga naroda, nego se slijepo ci 
kao očarano misli samo na svoje privatne gospodarske inte- 
rese, a zaboravlja se na čovjeka — ekonoma. Posljedica te 
pretjerane i nerazborite racijonalizacije jest nezdravo napuhiva- 
nje produktivne — i njenog korelata — kupovne sposobnosti. To 
se teško — još teže nego u Udruženim Državama — osvećuje u 
onim zemljama, koje su — ne vodeći računa o posve različitim 
prilikama, u kojima se nalazi američki kapital i američka prođa 
— stale da se slijepo i neograničeno povode za Amerikom. 

Posljedice se hiperinvesticije očituju u padanju cijena, i to 
prije svega kod sirovina. Zbog potpuno preuređene agrarne teh- 
nike površina se obrađenog zemljišta silno povećala.“ Prirod se 
užasno umnožio, ali ne u jednakom omjeru i potrošnja: cijene su 
morale nužno da panu. Tako je s pšenicom, a i s drugim agrar- 
nim sirovinama, napose s javanskom sladornom trskom, vunom, 


pa i s marvogojstvom. Sve su te promjene dovele do opće agrar- ' 


ne krize, koja svojom napetošću i zamašitošću nimalo ne zaosta- 
je za onom krizom u posljednjoj četvrti prošlog stoljeća. Ako 
uzmemo kao najviši uspon.cijena 100, onda prema računanju ber- 
linskoga Instituta za konjekture pad cijena do kolovoza 1931. 
izgleda ovako: 

kod pšenice 65 po sto, kod kukuruza 38 po sto, kod kave 
64 po sto, kod pamuka 65 po sto, kod vune 63 po sto, kod lana 
74 po sto, kod goveće kože 67 po sto, kod teleće kože 74 po sto, 
kod kaučuka 88 po sto. 

I cijena je industrijalnih sirovina jako pala; tako na pr. ba- 
kra za 63 po sto, olova za 53 po sto, cinka za 58 po sto, kositra 
za 63 po sto; cijene su tih sirovina sada na najnižem stupnju sve 
tamo od god. 1895. 

. Posljedica tog katastrofalnog pada cijena jest jako umanje- 
nje kuvovne snage kod zemalja, koje obiluju sirovinama. Da se 
spriječi daljnje opadanje tržnih cijena stalo se čak i uništavati plo- 


1 Vidi o tom u Životu, 1931, str. 406. 


ar 

dove: u Kanadi i Sjedinjenim Državama pšenicu, u Braziliji 22 mi- 
lijuna vreća kave. 

: Međutim se u istoj mjeri, u kojoj opada kupovna snaga si- 
rovinskih zemalja, umanjuje i broj kupaca industrijskih proizvoda. 
Načelo: »La baisse amčne la baisse« ne vrijedi samo za burze. 
Budući da pad cijena industrijskih proizvoda ne ide usporedo s 
padom cijena kod sirovina, stoga je i izvoz iz industrijskih zema- 
lja u agrarne stao naglo da nazaduje. To u industrijalnim država- 
ma još pogoršava i onako — zbog pretjerane produktivnosti — 
već slabu prođu, te ih sili da ograniče svoju produkciju, a to 
ograničenje opet uzrokuje nazadak vanjske trgovine, porast ne- 
zaposlenosti, opadanje kupovne snage i t. d. Nazadak je vanjske 
trgovine posješen i padom valute u važnim zemljama-kupcima: 
južnoj Americi, Australiji i Meksiku; napetim odnošajima u dr- 
žavama dalekoga Istoka, te konačno ruskim dumpingom, koji na- 
stoji da si forsiranim izvozom pšenice, drveta i petroleja nabavi 
potrebnih deviza za svoju pjatiljetku, a time još više potresa i o- 
nako ugroženim svjetskim tržištem. Umanjena prođa na svjet- 
skom tržištu, sili opet sa svoje strane da se još više ograniči pro- 
dukcija,* a time uzrokuje novi porast nezaposlenosti. Na taj se 
način krug država, koje su uvučene u vrtlog krize svakim danom 
sve više širio, tako da danas obuhvaća sve zemlje pa i Francu- 
sku, koja je do nedavna vrijedila kao »otok konjektura«. U dru- 
goj četvrti 1931, opseg je vanjske trgovine na svijetu za 25.9 po 
sto manji, nego u istom razdoblju prošle godine, i što dalje, sve 
više pada. Čitav taj razvoj slabi ili sasvim ubija svaku poduzetnost. 

* 


Toliko o internacijonalnom djelovanju hiperinvesticije i hi- 


- perprodukcije, Da spomenemo još ukratko ostala dva internaci- 


jonalna uzroka: mirovne ugovore i nagomilavanje kapitala. 

Nove države, koje su nastale iza svjetskoga rata, podigle 
su svoju industriju, Da je obrane od konkurencije inozemstva, za- 
štitiše je jakim carinama. Time je nastala hiperindustrijalizacija u 
novim državama, a povećano opadanje prođe, ograničenje pro- 
dukcije, porast nezaposlenosti u starim industrijalnim državama: 
carinski dakle nasipi i hiperindustrijalizacija pripadaju biti da- 
našnje gospodarske nevolje; o trećem uzroku — nagomilavan'u 
zlata u rukama nekih država — bilo je već govora u tom časo- 
pisu“ Po poznatom švedskom ekonomu Gustavu Casselu poslie- 
dice su toga nagomilavanja zlata opće padanje cijena, ograničenje 
produkcije i nezaposlenost. Kako svjetsko gosvodarstvo biva sve 
više uzdrmano, utjerivaju Francuska i Sjedinjene Države zlato 


2 Proizvod svjetske industrije ima danas samo još 80,8% od proizvoda 


“u god. 1928. a prema 1929. u kojoj je indeks industrijskih proizvoda viši za 


7,8% od onoga u god, 1928. pokazuje nazadak od 27%. 
“5 Opširnije o tom vidi u Životu, god. 1931. str. 405. - 407, 410. 

još u većoj mjeri, premda je u tim zemljama trgovanje gotovim 
novcem tako živo, da je prije nekog vremena američki zajam o 
300 milijuna dolara, posuđen uz vanredno niske kamate od 3 U), 
(po sto pola sata iza prve potpisane ponude za Ti e puta bio 
nadmašen: t, ji. 2i X milijarde dolara bijahu pripravljene da se 
«posude uz kamate od 3 i # po sto. Francuska nasuprot nije ni- 
kako spremna da daje zajmove, a da takav zajam ne bi spojila s 
političkim uslovima, što se svakako većim dijelom može pripisati 
mentalitetu francuskih bankira i bankovne politike. Izvoz kapi- 
tala ovih zemalja u dužničke države svakako ne dostaje, da se 
pokriju ma samo i kamate za zajmove, koje je država prije posu- 
dila, a kamoli da povrh toga otplate svoje ratne dugove. Ako ne 
uspije, da se izgladi kriza nepouzdanja, koja je dosegla svoj vr- 
hunac, mogu se očekivati najveće pogibli radi pogrešne razdiob+> 
zlata. 


Time smo nabrojili uzroke gospodarske krize. Svjetska g0- 
spodarska kriza, kakva je danas, pruža nam beznadnu sliku, Is- 
punja je duh nereda i rasapa. Sposobnost svjetske produkcije je 
tako enormno porasla, da može zadovoljavati najvećim zahtjevi- 
ma čovječanstva, a unatoč znatno sniženim cijenama skapavaju 
od glada milijuni i milijuni, a sve kod punih žitnica. 25 ić a 
je ljudi osuđeno na nezaposlenost i na najoskudniji minimum ek- 
sistencije. Stotine haljada umire od gladi, dok se u isto vrijeme 
uništavaju životne namirnice u masama. Očitije se nije nikada 
pakazala disharmonija kapitalističkog sistema kao u doba najve- 
ćeg tehničkog savršenstva, Tko će se još čuditi, ako se am 
pitanje, da li uopće i postoji kriza u kapitalističkom sistemu ili 
kriza kapitalističkog sistema. Na to treba odgovoriti da je kapita- 
lizam znao bolje nego ikoji gospodarski sistem ispuniti zapovijed 
Božju: pokoriti si zemlju, ali nije znao da svede podjelu dobara 
u prave kanale, jer — i sada smo opet u ćudorednom području — 
njemu nije stalo do toga, da poluči blagostanje svih narodnih za- 
jednica, njemu je samo do vlastite, individualne sreće i blagosta- 
nja. Svijesno i konsekventno okrenuše red vrednota, sva in- 
ponderabilia u gospodarstvu zanijekaše i postaviše za princip sa- 
mo ono, što se dade izraziti brojkama. Načelo o samo-zakonodav- 
stvu gospodarstva i o njegovoj nezavisnosti od zakonitosti ćudo- 
rednog i duševnog života postalo je osnovicom gospodarskog 
stjecanja, i ujedno je proglašena vjera u moć i silu, Mi dakle ad 
proživljavamo krizu kapitalističkog sistema nego krizu kapitali. 
stičkog duha, iz kojega je jedini izlaz kristianizacija gospodar. 
skog života. 

II. Specifično njemački uzroci, 


| ij j čko j odarstvo bilo 

Kako već prije spomenusmo njemačko je gospod i 
već prije oslabljeno i lišeno svih rezerva, kad ga je svjetska kriza 
pogodila svojim snažnim udarcima. Iz toga slijedi, da je njema- 

čka kriza nešto posebno i da se je ne smije smatrati posljedi- 
com poremećenog gospodarskog ravnotežja. K tome pridolaze 
uzroci, koji nijesu ekonomske naravi. 

Njemački se narodni imetak, koji je god. 1913, iznosio 360 
milijarda maraka, umanjio za sto milijarda, koje su se za vrijeme 
rata beskorisno ispucale u zrak, A primirje samo zahtijevalo je 
velike svote. Konačno donese versajski mir uz nove terete poli- 
tičku i gospodarsko rascjepljenje Njemačke, U posljednjem slu- 
čaju htjedoše pogoditi u živac industriju, koja je postala nekada- 
njim saveznicima opasna. Jedan dio njemačke teške industrije sa 
lotarinškim rudnim središtem bude pripojen Francuskoj, a drugi 
u Gornjoj Šleskoj Poljskoj, a mineralima bogato Saarsko područ- 
je otkida se za 15 godina od Njemačke, Time je Njemačka i ob- 
zirom na sirovine postala ovisnom od inozemstva. 

Njemačke  reparacione obaveze uznemiruju i  pooštra- 
vaju nesamo gospodarski položaj Njemačke nego i čita- 
vog svijeta.  Predočimo si slijedeće: Njemačka je nakon 
svršenog rata bila prisiljena, da sav svoj rad, koji je 
u ratno doba služio isključivo u vojničke svrhe, nakon 
rata prilagodi potrebama mira. = Provađajući u djelo 
tu promjenu morala se je industrija preokrenuti, te se moralo 
odustati od svakog usavršivanja i modernizacije tih strojeva. Da- 
kle, ovako inferiornom mašinerijom morala se je Njemačka tak- 
miti sa inozemstvom, koje je obilovalo tehničko savršenim apara- 
tom. A to nije bivalo uz jednake uvjete i uslove kao i prije rata. 
A. sad se još iziskuje od tog okrvavljenog tijela tribut od 132 mili- 
jarde maraka. I to da se uzme iz Njemačkog gospodarstva! Da je 
to uopće moguće mora Njemačka pomoću stranoga kapitala na- 
novo dizati svoju industriju, da bude kadra, da uz sve ove oba- 
veze: uz plaćanje kamata i amortizaciju glavnice još izbije čisti 
dobitak od 2 milijarde za plaćanje tributa, a da pritom ne dobije 
nikakve odgovarajuće vrijednosti. ' 

. oKonkretnije to znači: Njemačka mora drugima besplatno 
dobavljati strojeve, ugljen, kemijske produkte, tekstilija i t. d. sve 
u vrijednosti od 2 milijarde; nadalje dohodak njemačkih željezni- 
ca od mjesec dana ide u reparacione svrhe, Ali najstrašnije pri 
tome jest, da Njemačka mora pokrivati ratne dugove i interallira- 
nih država Sjedinjenim Državama. I uz to plaćati 50 po sto. K to- 
me pridolazi još nešto: Zajmovi, koje su Sjedinjene države posu- 
đivale saveznicima nijesu nikakvi produktivni krediti t., j. njima 
se nijesu stvarale nove vrednote, nego oni su služili isključivo 
uništenju drugih vrednota. I ako su reparacije pooštrile krizu i 
sa svim svojim posljedicama (povišenje poreza, produkcionih 
troškova, padanje kupovne snage, manjkavo stvaranje vlastitog 
kapitala i porast dugova u inozemstvu) oteščale ljudima život, 
ipak reparacije nijesu jedini faktor, koji bi ublažio krizu. Stoga 
ukinućem reparacija — premda je to condicio sine qua non — 
još ne će biti uklonjena svjetska kriza, 

Promotrimo sada uzroke, koji postoje unutar Njemačke, 
Dva su faktora: nestašica kapitala, i porast produkcionih tro- 
škova. 


II. Nestašica kapitala. 


Ona se očituje u popuštanju kapitalnoga importa, koji se 
unatoč živahnog opticaja na inozemnim tržištima (usporedi 300 
milijunski zajam Sjedinjenih Država), koji poradi opće krize ne- 
pouzdanja nije više oživio sve tamo od investicija za vrijeme ra- 
cionalizacije. K tome pridolazi opadanje stvaranja vlastitog ka- 
pitala, koje proistječe iz suzivanja produkcije i smanjivanja na- 
cionalnih dohodaka. A konačno i bijeg kapitala kao posljedica 
desperatnog političkog stanja, manjak pouzdanja, gospodarskih 
faktora prema državi i negodovanja zbog visokih poreza (do 48 
po sto) u Njemačkoj. Računa se, da je otišlo 10 do 12 milijarda u 
u strane zemlje. A to prouzrokuje opadanje porezne snage za 
državne financije, a za gospodarstvo povišene kamate, u korist 
vanjskog kapitala. 

Nestašica kapitala sa svojim posljedicama bila bi već kadra, 
da dovede do povišenja produkcionih troškova. Ima tome i drugih 
razloga. Prije svega porast t. zv. fiksnih troškova, onda porezno 
opterećenje i previsoke monopolne cijene, koje nijesu išle upore- 
do sa padom svjetskih tržnih cijena. Porast produkcionih troško- 
va djelomice pooštrava rentabilitetnu krizu, budući da je ona 
uzrokom suzivanja produkcija, da ne kažemo obustavljanja sva- 
kog produktivnog rada, 

Svi ti uzroci internacionalni i specifično njemački mogu nam 

predočiti neizmjernu kompliciranost momentanog gospodarskog 
položaja u Njemačkoj. : 
' Od sviju država, koje se bave industrijom, doživjela je Nje- 
mačka najveće opadanje produktivnog rada. Indeks industrijal- 
nih produkata upoređen sa svjetskim indeksom pao je god. 1928, 
za 19,2 %, a u augustu 1931, već za 32 %. 

Sadašnja industrijska produkcija sliči onoj od god. 1900. 
Osobito izrazito je nazadovanje u industriji produkcionih dobara, 
Tu je pao indeks za 37 %. 

Stupanj zaposlenosti obzirom na kapacitet radničkih sila 
iznosi samo 44 %, a mjeren na kapacitetu radnih sati samo 38 %. 
Broj nezaposlenih, koji primaju potporu narastao je na 4 i pol 
milijuna, te je dakle od lanjske godine za jedan i po milijuna na- 
rastao. Od toga broja zapremaju okruglo 1 milijun mladi radnici, 
Nezaposlenost u tolikom stepenu ugrožava opstanak kulturnog 
života, a još više u političkom pogledu, jer se širi među masama 
ogorčenost te ih navraća na skrajnji radikalizam; time se pooš- 
travaju socijalne opreke. To je za državu, u kojoj opadaju dohoci 
od katastrofalnog značenja. Tijeskom i bičem se mora raditi u 


jednu ruku prigušujući izdatke, a u drugu povišujući poreze. 8 i 


nl 

pol % od svojih dohodaka mora da plati svaki, koji je ikako spo- 
soban da zarađuje, za osiguranje nezaposlenih radnika. 

Porazno je djelovala kreditna kriza. Slom austrijskog Kre- 
ditnog zavoda započeo je tu krizu. Sam je slom izazvao izvan 
Njemačke i Austrije, (koje su povezane novčanim obvezama) do- 
jam, da je bankarstvo obiju zemalja ugroženo illiquiditetom. Na- 
kon njemačkih izbora u septembru 1930 god. postalo je inozem- 
stvo vrlo rezervirano u davanju novih kredita, te počelo opozi- 
vati kratkoročne kredite, Ujedno bježi kapital u strane zemlje. 
Hooverov prijedlog, da se za godinu dana obustave obveze, koje 
proistječu iz internacijonalnih, političkih obaveza zaustavlja sa- 
mo prolazno ovaj razvoj. Budući da si je Francuska kod izvedbe 
ovoga plana mnogo pridržavala, otezali su se pregovori. Strani 
novac, koji je bio na kratki rok posućen, povlačio se je žurno. 
Tako se je od 12 milijardi ništa manje nego 3 i po milijarde su- 
steglo njemačkomu gospodarstvu. Zadugo ne mogu banke odoli- 
jevati navali svojih vjerovnika. One će podleći u onaj momenat, 
kad publiku zahvati panika, te navali na Banke u potražnji za svo- 
jim novcem. Kadno se 13, jula morala zatvoriti Danat banka, 
bila je vlada prisiljena, da zatvori slijedećeg dana sveukupne 
banke i da svim sredstvima podupre oštečene novčane institute, 
da se zapriječi daljne opadanje imetka, Slom velikih banki — da 
nije došla pomoć — doveo bi Njemačku na rub propasti. Da je 
u Njemačkoj uopće još moguće gospodarstvo, zasluga je katoli- 
čkog državnika njemačke vlade drž. kancelara dr, Briininga, koji 
je u najkritičnijem momentu i drakonski strogim odredbama znao 
očuvati mir, Ministarski su dogovori u Londonu doveli do toga, 
da se barem ne smiju opozvati novi krediti inozemstva i da još 


ne. otkazani krediti pripadaju Njemačkoj. 


Jedva je bila ova kriza donekle svladana, već su bili svijet 
i Njemačka uzbunjeni novim događajem, koji možda još jasnije 
od srpanjskih događaja osvjetljuje pogubni stadij, što ga je posti- 
glo poremećeno svjetsko gospodarstvo: pad engleske valute. Za 
Njemačku je to značilo opet pogoršanje gospodarskog položaja, 
jer Engleska postade sada sposobnija za konkurenciju na dosa- 
danjim njemačkim tržištima. Padanje je engleske valute zadalo 
silan udarac nadama u skorašnje rješenje svjetske krize. Samo s 
jednog stanovišta mogli bi biti engleski događaji poželjni: kad bi 
pridonijeli spoznaji gospodarske povezanosti naroda i političkih 
uzroka svjetske krize, te tako pospješili međusobno pouzdanje. 

Upravo je ruglu izvrgnuto političko gospodarsko shvaćanje, ako uspr- 
kos neplaćanja dugova Francuska insistira na plaćanju nezaštićenog Young-a- 
nuiteta, koji iznosi za Njemačku 660 milijuna, ako se nadalje tih 660 mil, štono 
se moraju izbiti iz njemačkih državnih željeznica, i uplatiti u internacijonalnu 
banku za plaćanje u Baselu, opet vraćaju Njemačkoj kao kredit. Francuska 
heće time,da na vani dokumentira, da se ne će odreći svojih svetih prava na 
reparacije. Ovakovo držanje nikako ne pridonosi sređenju prilika, a također 
m4 jačanju međusobnog pouzdanja te je teška zapreka rješenju svjetske krize. 


€ 

Njemačka vlada neprestano nastoji, da svojim naredbama: 
najrigoroznije naravi odstrani nutarnjo-njemačke uzroke krize. 
Ostalo stoji do »Velike svjetske politike«, Prije svega radi se o 
međusobnom internacijonalnom zbliženju osobito s Francuskom. 
Zbliženje s Francuskom najnužniji je zahtjev, kojemu se za volju: 
napustila njemačko-austrijska carinska unija i poradi kojega je 
Njemačka odustala od gradnje oklopnih krstaša, na koju je imala 
pravo po mirovnom ugovoru. Barem je dakle jedna strana poka- 
zala ozbiljnu volju za zbliženjem. Jedina je Francuska — kako je 
to nedavno pokazala francuska potražnja zlata u Londonu i New 
Yorku — kadra, da spasi svijet od grčeva, u kojima se sada pre- 
vija. Kako to Laytonov izvještaj naglašuje, potrebna je žurna po- 
moć, već u prvom naime dijelu godine 1932. mora se isplatiti 6 
milijardi kratkoročnih kredita. Ako ne pođe za rukom, da se ovi 
pretvore u kredite dugoga roka i ako povrh toga ne uspije dobiti 
novih inozemnih zajmova za podignuće njemačkog gospodarstva, 
tada nije moguće omjeriti veličinu političkih i gospodarskih 
posljedica, 


IV, Neizvjesna budućnost. 


Nesićurnost novčanog položaja tišti poput magle Njemačko 
gospodarstvo, koje je pod pritiskom smanjene konsumacije unutar 
zemlje upućeno na eksportna tržišta. Održanju eksporta stoje na 
putu razne zapreke: nedovoljan razvitak svjetske gospodarske 
konjekture, nastojanje Engleske da sistematskim sniženim cije- 
na podigne svoju sposobnost  internacijonalne konkurencije i 
trgovačko-političke mjere ostalog inozemstva. ' 

Iza ogromnog gubitka narodnog imutka, koji je uslijedio iza. 
srpanjskih događaja, pošla je Njemačka u susret sadašnjoj zimi, 
koja je od svih dosađanjih najteža, sa teretom od 23 i pol milijar- 
de privatnih dugova, što ih ima da plati inozemstvu, sa vojskom 
od 5 milijuna radnika i sa katastrofalno palom kupovnom sna$om. 
Sva nagađanja, kojima bi se mogla pogoditi prognoza, sada nijesu: 
više moguća, poradi odviše komplikovanih prilika: jer izvango- 
spodarski faktori mogu momentano osujetiti svaku brojčanu 
prognozu. 

Ta potpuna nesigurnost budućnosti tišti milijune ljudi, koji 
teško oskudijevaju i gube srčanost. Komogod čovjek pogleda, svu- 
da opaža veliku bijedu i nestašicu. Djeca rastu bez ikakova 
tračka veselja i mnogi muževi, koji su osuđeni na besposlenost i 
nerad utječu: se plinskom zavoru, koji ih »spasava« iz ovog ze- 
maljskog pakla. Država sama nije kadra da odolijeva bijedi ma: 
sa. Stoga je pozvala građanstvo na intenzivnu suradnju. Sve ka+ 
ritativne institucije treba da se mobiliziraju. Velikodušno se oda- 
zvalo ovom pozivu 1 i pol milijun pomagača: Državna željeznica i 
državna obrana. »Njemačka liga slobodne karitativne djelatnosti« 
započela je rad. Njoj se pridružiše 6 najvećih njemačkih karita- 
tivnih saveza, među njima i katolički karitativni savez. Lozinka 

je: pomoći svima bez razlike stranaka i konfesija. Tako još u zad- 
njem času sja tračak nade onima, koji već očajavaju, 


Križarski rat djelotvorne kršćanske ljubavi organizuje se u 
vrijeme najgoreg materijalizma. Stara kršćanska ljubav međusob- 
nog potpomaganja oživljava i sačinjava bitni dio uputa, što ih je 
dao za katoličku karitas preuzv. biskup berlinski dr. Kristian 
Schreiber i za kojom se već mnogi povedoše. Nabava najnužnijih 
namirnica postizava se posebnim kolektama po obiteljima i ku- 
ćama. Za nabavu životnih namirnica računa se na pomoć seljaka, 
Sakupljat će se i dijeliti i topla odjeća i gorivo. Napose će se po- 
inu za mladež, da se okani očajnih koraka, opačine i radika- 
izma, 

Uporedo sa brigom oko materijalnog blagostanja ide briga 
za duhovne potrebe. Priređivanjem predavanja svake vrsti: du- 
hovne obnove i ekzercicija, besplatnim dobavljanjem katoličkih 
novina nastoji ublažiti duševnu potištenost. Bilo bi poželjno, da 
ta karitativna djelatnost poluči sjajan uspjeh, a možda bi baš ta 
djelatnost doprinijela, da se izglade socijalne opreke, koje se sa- 
da jače nego ikada ispoljuju u Njemačkoj. 


U toku našeg razlaganja često smo pokazali da se ponajviše 
radi o duševno-moralnoj krizi. Iz toga meteža ima samo jedan iz- 
laz: Valja obračunati s grubim materijalizmom, koji je svijet stro- 
valio u najveću bijedu, i povratiti se k pravim kršćanskim načeli- 
ma. Na mjesto financijalnoga i političkog pritiska mora da nastu- 
pi socijalna pravednost, Mjesto međusobnog nepouzdanja mora 
da vlada ljubav. Mamona mora s prijestolja, uspostaviti se mora 
kraljevstvo Kristovo na zemlji. Iz svoje zaslijepljenosti i svoje uda- 
ljenosti od Boga mora čovječanstvo da se opet povrati svome 
Ocu, koji je na nebesima. Ono mora da se opet utječe Svemogu- 
ćemu i da ga obaspe svojim molitvama. Tada će i On svoju ruku 
osvetnicu povući sa ovog grešnog i zalutalog svijeta. 


BERLIN — Klement Diederich 


STVORITELJ SVIJETA I PROBLEM 
ZLA 


IJELI svijet i svaka pojedina stvar u njemu ima Stvoritelju 
da zahvali na svemu, što jest i što ima. Zato ima neogra- 
ničenu kraljevsku vlast nad svim stvarima. On upravlja 

čitavim svijetom neizmjerno mudro. Njegovoj se svemogućnosti 
ništa ne može usprotiviti. Neizmjerna je ljubav, koja ga vodi kod 
svih njegovih djela. Sve ovo nužno priznajemo, kad razumijemo, 
što znači »Stvoritelj« svijeta. Ali kad promatramo ovaj svijet, 
Sdje vidimo uz dobrotu i ljepotu i sreću toliko zla i rugobe i ne- 
sreće, onda nam se čini, kao da smo se prevarili, kad smo priznali 
Stvoritelja kao izvor svega i kao neizmjerno mudroga i silnoga i 
dobroga kralja i oca čitavog svijeta. 

Nijesmo mi prvi, koji su se borili s ovim poteškoćama. 
»Problem zla« zaokupljao je od vajkada ljudski 
duh. Već je psalmista' bolno uzdisao, promatrajući, gdje praved- 
nici moraju toliko trpjeti, dok zli uživaju svaku sreću. Pogled 
na svršetak ovoga života i na vječnost dao je psalmisti odgovor 
na teško pitanje. Tako je ostalo i ostat će, dok bude ljudskog ro- 
da na ovom svijetu. Vjera u budući život, gdje će Bog iztavnati, 
što je krivo bilo u ovom životu i gdje ćemo upoznati puteve 
providnosti Božje, dati će potpuno rješenje problema zla. 

Zato je prvii najbolji odgovor na ono teško 
pitanje, kakosezlomožesložitisBogom, čin vjere 
u providnost Božju i život vječni, u kojem će svatko primiti plaću 
prema zaslugama, što ih je stekao u ovom prolaznom životu. Ovo 
je zajedničko rješenje čitavogskupaonih pita- 
nja, kojasačinjavaju problem zla, Na ovaj način mo- 
že i filozofija sama, neovisno o vjeri, riješiti problem zla. Budući 
da je sigurno, da je Bog izvor svega i da je neizmjerno silni i mu- 
dri i dobri kralj i otac čitavoga svijeta, ne možemo ovo zanijekati 
poradi zla, koje vidimo u svijetu, 

pak ćemo odgovoriti ina pojedina pitanja, 
koja tolike duhove muče, kad promatraju zlo u svijetu. Pitaju se 
mnogi, kako je zlo moguće, ako je Stvoritelj izvor svakoga bića, 
apsolutni gospodar svega svijeta, svemoguć, neizmjerno mudar, 
beskrajna ljubav i dobrota. 

Jedan od najvećih umova svih vremena, Sv. Augustin, mno- 
$o je trpio, tražeći odgovor na ova pitanja, dok ga nije našao. 
Augustinovo rješenje prihvatila je, barem u glavnim potezima, 
kršćanska filozofija i teologija, napose Sv. Toma Akv. Tako je 


1 Ps, 36 i 72. 

Sv. Augustin postao sveopćim učiteljem onih, koji iskreno traže 
rješenje problema zla. Zato možemo i mi s pouzdanjem tražiti u 
njega savjet u našim pitanjima. O »problemu zla kod Sv. Augu- 
stina« mnogo se pisalo, osobito u posljednje vrijeme prigodom 
1500 godišnjice njegove smrti. Tako je napisao vrlo zanimivu stu- 
diju R. Jolivet S. 1., profesor katoličkog sveučilišta u Lyonu: »Le 
Problčme du mal chez S. Augustin«.? 


Qni koji misle, da ne bi moglo biti zlo u svijetu, ako bi Stvoritelj 
bio izvor svakoga bića izvan sebe, pretpostavljaju očito, 
da je zlo neko biće, 


To je bila nauka Zoroastrova i Manihejaca, pa i naših Pata- 
rena, I Sv. Augustina, koji je više godina bio pristaša manihejske 
sljedbe, dugo je mučila sumnja, da li je zlo neko biće ili samo ma- 
njak savršenstva, koje bi neko biće moralo imati. Napokon se u- 
vjerio, da je svako biće kao takvo dobro, a zlo se zove i jest sa- 
mo zato, jer nema nekosa savršenstva, koje bi moralo imati. Tako 
u Ispovijestima* govori Bogu: »Ono zlo. kojeg sam porijetlo tražio, 
nije nikakva supstancija, jer inače bi bilo nešto dobro. Ona sun- 
stancija naime bila bi ili neraspadljiva, dakle veliko dobro; ili bi 
bila raspadljiva supstancija, pa i raspadljiva ne bi mosla biti, kad 
ne bi bila dobra.« Drugdje opet' tako dokazuje, da zlo ne može 
biti nikakva narav: »Svakoj je stvari zlo ono, što se protivi nje- 
zinoj naravi. Ako je dakle svako zlo protivno naravi, ne može 
ono samo biti nikakva narav.« Isto tako i sv. Toma odlučno zaba“ 
cuje mišljenje onih, koji su si pretstavljali zlo kao neku stvar ili 
narav": »Dobro je sve ono, što može biti predmet težnje. Budući 
dakle da svaka narav teži za tim, da postoji i da bude savršena, 
treba kazati, da je bivanje i narav kojegod stvari nešto dobro. 
Nije dakle moguće, da bi zlo bilo neko biće ili forma ili narav. Iz 
toga slijedi, da zlo znači neku »odsutnost dobroga — absentia 
boni«, ili kako veli malo kasnije“ »lišenje dobroga —- privatio bo- 
ni.« Zloje dakle nedostatak, kojiimaneka stvar 
time, što jojneštofali, što bi moralaimati. Stvar, 
koja ima takav nedostatak, ne zove se zlo nego zla. Zato treba 
razlikovati zlu stvar i zlo, ili stvar i njezinu zloću. Onu možemo 
zvati zlo u materijalnom smislu, a zloću zlo u formalnom smislu, 


ili s Donatom" »materijalno i formalno zlo — malum materiale, 
malum formale«, , 
Ako je dakle zlo samo nedostatak — pita se naime sam» 


za formalno zlo ili zloću — ne može samo po sebi imati nikakva 
izvora ili uzroka, dakle niti Stvoritelja. Zato možemo i moramo 
doista kazati, da je neispravna ona pretpostavka, na kojoj se 0o- 


2 Archives de philosophie, vol. VII. cah, 2, 1 - 104. - 
3 Confess, VII, 12. 4 De moribus Eccles. II, 2. 
5 S, theol. 1, 48, 1, c. 


5 S. theol. 1, 48, 1, ad 4, * Ontol., ed. 7, 121 - 2. 

sniva poteškoća onih, koji ne mogu razumjeti, kako može posto“ 


jati zlo u svijetu, ako je Stvoritelj izvor svakog bića. Neispravno 
se pretpostavlja, da je zlo nekakvo biće, 


Ali i u istinitoj pretpostavci, da je zlo samo nedostatak, 


nužnog savršensiva, koje bi neka stvar po svojoj naravi mogla i 
morala imati (malum est defectus boni, quod natum est et debet 
haberi), kako kaže Sv. Toma, ostaje pitanje, kudikamo zamašni- 
je i teže od onoga prvoga. Akoje Stvoriteljizvorsva- 
koga bića, kako može onda neko biće biti bez 
onoga štobimoralo imati? Kako može čovjek i životi- 
nja trpjeti od rana i bolesti, od glada i žeđe? Kako može biti 
smrt u svijetu? Kako može čovjek sagriješiti i postati čak i na 
vijeke nesretan? To su pitanja, koja nas najviše muče, Zato ćemo 
pomno na njih tražiti odgovor. 


Prije svega mora nam biti pitanje posve jasno, a onda pret-: 


postavke, koje se u tim pitanjima sakrivaju. Ne pita se, zašto Bog 
mora slati na svoje stvorove sve ove jade i bolove. Ne tvrdi 
se, da Bog mora, nego samo da može tako postu- 
patisnama, Neki bez nužde otešćavaju problem zla, pretpo- 
stavljajući nekako, da zlo nužno postoji u svijetu, i to pravo zloj 
a ne ono metafizičko Leibnizovo, bez kojega dakako ne može biti 
nijedno stvoreno biće, jer je nužno ograničeno i zato nesavršeno, 
a Leibniz zove metafizičkim zlom svako nesavršenstvo. : 


Da Bog svojim stvorovima ne može dati sve, što bi morali imati 
po svojoj naravi, to se ne može ničim dokazati. 


Vele, da je zlo nužno zato, da Bog može pokazati neka svoja 
savršenstva, koja inače ne bi mogao pokazati. Ovu misao nalazi- 
mo i kod Sv, Tome, gdje odgovara na pitanje, da li može Bog biti 
uzrok zla, i kada tumači, kako se slaže providnost Božja sa zlom 
u svijetu," Ovdje kaže: »Budući da se Bog brine za sve stvari, 
mora u svojoj providnosti dopustiti neke nedostatke u nekojim 
posebnim bićima, da se ne zapriječi savršeno dobro čitavog svi- 
jeta. Ako bi se naime zapriječilo svako zlo, mnogo bi dobro falilo 
svijetu. Ne bi mogao živjeti lav, kad ne bi mogla nastradati nije- 
dna životinja; niti bi bila strpljivost mučenika, kad ne bi bilo pro- 
gonstvo sa strane tirana. Zato kaže Sv. Augustin u Enhiridiju 
(pogl. 11, na početku): »Svemogući Bog ne bi nikako dopustio zlo 
u svojim djelima, kad ne bi bio tako svemoguć, da može činiti i od 
zla dobro.« 

Iz providnosti Božje izvodi Sv. Toma"! da Bog mora svijet 
tako udesiti, da se u njemu nalaze svi stepeni bića, jer to za- 
htijeva dobrobit čitavog svijeta kao cjeline, za koju se providnost 
Božja brine u prvom redu, jer su dijelovi poradi cjeline. »Na pro- 


8 S, theol. 1, 49, 1, c. 


* S, theol, 1, 49, 2. 1 S, theol. 1, 22, 2 ad 2. 
11 S. theol. 1, 22, 4, e. 

vidnost Božju spada, upravljati stvari prema svrsi. Poslije božan- 


"ske dobrote pako, koja je svrha od stvari lučena, poglavito je do- 


bro, koje postoji u samim stvarima, savršenstvo cijelog svijeta; a 
ovo ne bi postojalo, kad se ne bi nalazili u stvarima svi stupnjevi 
bivanja. Zato spada na providnost Božju, da proizvede sve stup- 
njeve bića.« Ipak ne može biti govor o pravoj nuždi, koja isklju- 


ičuje slobodu. I ono naime savršenstvočitavogsvijeta 


je nešto ograničeno. A ono, što je ograničeno, 
predmetjeslobode Božje, kaošto kaže izričito i sam Sv. 
Toma: »Budući da je dobrota Božja savršena te može biti bez 


drugih bića, jer od njih ne prima nikakva povećanja savršenstva, 


to slijedi, da neće apsolutno nužno drugih bića.« . ; 
Zato je Leibnizov optimizam neispravan. Prema njemu je 
nužno ovaj svijet najbolji od svih, koji su uopće mogući. Tako ka- 


“že Leibniz“ izričito: »Na kojigod bi način Bog stvorio svijet, uvi- 


jek; bi bio pravilan i odgovarao bi nekom općenitom redu. Ali 
ipak je Bog odabrao onaj svijet, koji je najsavršeniji.« Isto tako je 


“neispravno, što Leibniz tvrdi,“ da Bog sve okreće k najboljemu. 


Niti se to slaže s naukom Sv. Pavla,“ koji veli: »Diligentibus 
Deum omnia cooperantur in bonum — onima, koji Boga ljube, sve 
slaži na dobro.« N& kaže Sv. Pavao, da služi na najbolje, nego na 


.dobro. Zato veli Hertling'": »Bez ikakve sumnje Bog bi bio mogao 


stvoriti svijet, koji bi bio bez onih zala, što se nalaze na sadaš- 
njem svijetu. Ali niti stoji, da bi ovakav svijet bio bolji, niti je Bog 
u svome htijenju glede onoga, što je izvan njega, navezan na bolje.« 

Na ono dakle pitanje, zašto ima zlo u svijetu, kad bi ipak 
mogao biti bez ikakva zla te bi tako bio bolji i savršeniji, odgo- 
varamo najprije, da ne stoji ono, što se tvrdi, A onda moramo za- 
baciti ne samo kao nedokazano nego i kao krivo mnijenje, prema 
kojemu bi Bog nužno stvarao najsavršeniji svijet i dao mu najsa- 
vršeniji red. ha 

Ali drugo nam se nameće pitanje, ka ko Bog uopće 
možehtjetizlo, a jamačno hoće, jer ga inače ne bi bilo. Po- 


teškoća osniva se na pojmu zla kao nekoga nedostatka, dakle 


neke negacije, koja kao takva nije nikakvo biće, dakle ništa do: 
bro i prema tome ne može biti predmet htijenja. Upravo ovaj po- 
jam zla omogućuje nam i rješenje poteškoće, Ako se zlo sastoji 
u tom, da neka stvar nešto nema, što bi po svojoj naravi morala 
imati, zlo uvijek pretpostavlja kao svoj subjekt neku stvar, koja 
ima svoju narav ili bit i prema tomu svoje bitno savršenstvo 1 do- 
brotu. Pače ovakva stvar može osim svojega bitnoga savršenstva 


imati i mnoga akcidentalna savršenstva, jer nijesu nužno među 


sobom povezana tako, te jedno ne bi moglo biti bez drugoga. Sa 


12 S, theol. 1, 19, 3. 

13 Hauptschriften, Leipzig, Meiner, II, 141. 

14 Hauptschriften II, 139. 15 Rom. 8, 28. 
16 Vorlesungen tiber Metaphysik, Miinchen 1922, 121. 

mo svoju bit i time bitno savršenstvo mora stvar uvijek imati, jer 
inače ne bi bila ništa. Zato veli Sv. Toma,;'" da je subjekat zla 
uvijek i nužno nešto dobro. Budući dakle da zla stvar nužno ima 
i nešto dobro, može biti predmet htijenja, kako našega tako i 
Božjega. Alirazlogilimotivhtijenjanemoženika- 
da biti zlo kaotakvo, nego samo dobro, s kojim 
jeonozloskopčano. Isto tako naučava i Sv. Toma": »Zlo 
ne djeluje niti se ne želi osim poradi dobra, koje je nadovezano; 
samo je po sebi neodređeno i izvor volje i namjere.« 

Ako Bog hoće, da imađemo razne naravne nedostatke, ba- 
love, bolesti, neznanje, pače da moramo i umrijeti, ima samo ono 
; dobro na pameti, koje je skopčano s ovim raznim vrstama zla. 
“Koje je ono dobre; mnogo puta možemo lako spoznati. Katkada 
moramo trpjeti, da sačuvamo ili da stečemo neko naravno ili fi- 
zičko dobro, kaošto je čestoputa operacija nužna zato, da spasiaio 
zdravlje i život. Katkada nužno je trpljenje i pregaranje, da ste- 
čemo ili sačuvamo neku krepost, kao strpljivost, poniznost, po- 


uzdanje, čistoću, nesebičnost. Mnogo je puta nužno trpljenje, da 


ne zaboravimo Boga ili da ga se opet sjećamo i da spasimo svoju 
vječnu sreću. Mnogi bi propali na vijeke, kad ih Bog ne bi odvra- 
dio od puta radosti te ih postavio na put križa. Zato nas opominje 
Isus"; »Uniđite kroz uska vrata; jer široka su vrata i prostran 
put, koji vodi u propast, i mnosi su, koji unilaze njime. Kako uska 
su vrata i kako tijesan je put, koji vodi u život; i malo ih ima, 
koji ga nađu.« 

Glede fizičkih zala, kaošto su bolesti i bo- 
loviidruginedostacifizičkenaravi,j nema pote- 
škoće,daihBogmožehtjetiporadinekogadobra, 
kojejesnjima povezano. U ovom smislu možemo kazati 
sa Sv. Tomom “* da je Bog uzrok fizičkoga zla, ali nipošto moral« 
noga zla ili grijeha: »Deus est auctor mali, quod est poena, non 
autem mali, quod est culpa — Bog je začetnik onoga zla, koje je 
kazna, ali ne onoga zla, koje je grijeh.« 

Grijeha ne može Bog nikako htjeti jer bi si 
protuslovio, kad bi htio ono, što zabranjuje. Ali budući 
da može i grijeh, kaošto i fizičko zlo, biti skopčan s nekim do- 
brom, to može Bog pripustitiiline zapriječiti 
$rijeh poradi onoga dobra. Tako može Bog dopustiti, da 
oholica padne u teški grijeh, da se istrijezni i ponizi. U ovom smi- 
slu služi griješniku i grijeh na dobro. Dobro ie bilo i za Davida i 
za Sv. Petra, što je Bog pripustio, da su tako teško sagriješili. 

Bog ima kod svakoga zla, i fizičkoga i moralnoga, dobru 
svrhu na pameti. Ali usvakom slučaju odrediti koja 
jeonaposebnasvrha,zatonašograničenirazum 
nema dovoljne snage, kako dobro primjećuje Leibniz": 


17. S. theol. 1, 48, 3. 18 S. theol, 1, 48, 1. ad 4, 
19% Mt. 7, 13 - 14. 20 S, theol. 1, 49, 2. 

»Znati posebne razloge, koji su Boga možda potakli, da odabere 
ovaj red vasione, da trpi grijehe, da na neki stanoviti posebni 


način dijeli svoje milosti, — to nadmašuje sile ograničenoga du- 


ha, dok još nije dospio do blaženoga gledanja Božjega.« Osobito, 


.kad na nas navale strasti, kad bismo se nekoga zla svakako 


htjeli riješiti, onda nastojimo dokazati, da ono zlo nema nikakve 
veze s dobrim i zato da nema nikakve svrhe. Tako činimo i onda, 
kad ne bi bilo teško spoznati, čemu nam ima da služi ono zlo, 
zvalo se poniženje ili bolest ili nezgoda ili kakogod. Zašto je bilo 
ovo ili ono zlo dobro, vidjet ćemo, kad se stišaju strasti, ako ne 


na ovom svijetu, onda na drugom. Kad ćeizanaszapočeti 


blaženo gledanje, otkrit će nam Bog sve tajne 
svoje providnosti, i vidjet ćemo, da je Bog dobro htio i 
onda, kad nam se činilo, kao da nema providnosti Božje. I za nas 
vrijedi ono, što je iskusio psalmista, promatrajući, kako trpe pra- 
vednici, a zli se vesele": »Razmišljao sam, da uzmognem ovo ra- 
zumjeti; ali teško mi je bilo, dok nijesam unišao u svetište Božje 
i razumio njihov svršetak.« ... 

Ipak ne smijemo misliti, da ono dobro, poradi kojega Bo$ 
hoće ili pripušta zlo, mora uvijek i nužno biti neko individualno 
dobro, koje bi bilo svojstveno nekomu pojedinačnomu stvoreno: 
mu biću. Sv. Augustin mnogo puta izrazuje svoje uvjerenje, da 
zlo postoji poradi dobra čitavog svijeta kao cjeline tako, te i zlo 
spada u općeniti red svijeta, premda se pričinjava kao nered, ako 
se promatra bez obzira na cjelinu. Tako ispoređuje“* čitav svijet 
s divnim mozaikom, u koji vrlo dobro pristaje i onaj kamenčić, koji 
se čini ružan onomu, koji ne promatra sve zajedno. Drugdje opet“ 
ispoređuje svijet s prekrasnom velikom palačom, s dobro uređenom 
vojskom, s krasnom pjesmom. Onomu, koji stoji u jednom kutu 
palače, može se činiti, da ona zgrada nema ljepote. Pojedini voj- 
nik može suditi, da nema reda u vojsci. Onaj, koji čita ili sluša 
samo pojedine riječi, može misliti, da pjesma nije skladna. Tako 
se može činiti i onomu, koji promatra pojedine događaje, da nema 
reda u svijetu. Ali uistinu zauzima i sve ono, što nam se ne sviđa, 
svoje određeno mjesto u redu providnosti Božje. Sa Sv. Augusti- 
nom slaže se potpunoma Sv. Toma, koji na pitanje, zašto ima toli- 
ko zla na svijetu, odgovara“: »Savršenstvo svijeta traži nejedna- 
kost u stvarima, da se ispune svi stupnjevi dobrote... Kaošto 
dakle savršenstvo svijeta kao cjeline traži, da nema samo nepro- 
laznih nego i prolaznih stvari, tako i savršenstvo vasione traži, 
da ima nekih stvari, koje mogu izgubiti dobrotu, dakle ju i katka- 
da i gube. A _ u tom se sastoji zloća, da naime neka stvar izgubi 
dobrotu.« 


21 Hauptschriften Il, 139, 
22 Ps, 72, 16 - 17. ?5 De ordine 1, 1. 
24 De musica VI, 11. 25 S, theol. 1, 48, 2, €. 

Uza sve to zlo ne postoji nužno. Bog je slobo- 
dan ne samo u stvaranju svijeta, nego i u odabiranju reda. I ono 
dobro, s kojim je neko zlo skopčano, Bog neće nužno. Pače mo- 
.ralno zlo ili grijeh Bog nužno zabranjuje. Kad bi se ljudi htjeli ču- 
vati grijeha, najveći i najteži dio zala ne bi bio na ovom svijetu. 
Kaošto Sv. Pavao" kaže, da je smrt unišla u svijet poradi grijeha 
jednog čovjeka, tako i mnoga druga zla, koja su kao neki pratio- 
ci ili preteče smrti. 

Ipak nije svako fizičko zlo kazna za grijeh, 
jer može Bog ono zlo htjeti poradi nekoga drugoga dobra, Tako 
je i Isus" odgovorio svojim učenicima, kad su ga pitali za čovje- 
ka, koji je bio slijep od rođenja, da li je to bila kazna za grijeh 
njegovih roditelja ili njegov vlastiti: Niti jedno niti drugo, nego se 
to dogodilo zato, da se na njemu očituju djela Božja. (»Niti je 
ovaj sagriješio niti njegovi roditelji, nego da se očituju djela Božja 
na njemu.«) ' : 

Zatoegzistencijazlausvijetune samo ne može u- 
skolebati našu vjeru u Boga, nego baš naprotiv dokazuje, da 
svijetne može biti sam od sebe. Zlo u svijetu nužno 
pretpostavlja Biće, koje slobodno stvara i uređuje svijet, Biće, ko- 
jemu i zlo mora služiti, da postigne svrhu, koju je odredila Njego- 
va neizmjerna dobrota. Dobro kaže Esser*: »Kao golem kamen s 
oštrim rubovima leži pred svakim monizmom problem trpljenja, 
koji ne može niti svladati niti obaći. Monizam nema šta da kaže 
čovjeku, koji trpi. I pesimizam, ovaj samoubojica mišljenja, svje- 
doči, da ima Bog. I problem trpljenja traži Boga. Ovaj se problem 
ne može nikako riješiti, ako ne prelazimo iz ovoga svijeta u drugi 
svijet.« 


Odakle teškoća problema? 


Težak je za nas problem zla, a razlog je taj, štopremalo 
.nato mislimo, da je Stvoritelj svijeta neizmje- 
ranitousvakompogledu. On je neizmjerno dobar, ali i 
neizmjerno pravedan; neizmjerno silan, ali i neizmjerno mudar; 
neizmjerno dobrostiv i blag otac, ali i neograničen gospodar čita- 
vog svijeta, koji mora tražiti od svakog stvorenja bezuvjetnu po- 
slušnost. Čini nam se katkada, kao da bi nas morao Bog saču- 
vati od svakoga zla, jer je neizmjerno dobar. Ali mi tako mislimo, 
ier zaboravljamo, da je Bog ne samo neizmjerno dobar, nego i ne- 
izmjerno mudar i svemoguć, te može i tamo nalaziti i postići do- 
bro, gdje mi ne vidimo nego samo zlo, Čini nam se, da je sve iz- 
 gubljeno, kad nam je možda Bog našim patnjama  pripravio i 
osigurao najveću sreću. Lijepo tumači razliku između naše pro- 
vidnosti (ako smijemo tako kazati) i providnosti Božje Sv. Toma": 


#8 Rom. 5, 12. 2710.91 - 3. 
28 Religion, Christentum, Kirche — Kempten 1912, I, 296 - 7. 
2% S, theol. 1, 22, 2, ad 2. 

sDrugo je onaj, koji se ima brinuti za koju pojedinu stvar, a drugu 
onaj, koji se ima brinuti za vasionu. Onaj, koji se ima brinuti za 
koju pojedinu stvar, isključuje od nje, koliko moguće, svaki nedo- 
statak. A onaj, koji se ima brinuti za vasionu, dopušta koji nedo- 
statak u pojedinoj stvari, da ne zapriječi dobro cjeline.« 


Neštotajnovitoje većnaša sloboda, koja nam 
je ujedno tako draga i tako strašna, jer sami ne znamo, kako će- 
mo se njome služiti, da li na svoju sreću ili propast. Sami smo sebi 
zagonetka. Ali s kud i kamo većim strahom promatramo slobodu 


Božju, jer ne možemo dokučiti mudrosti našega Stvoritelja. Ivak. 


mas mora pomisao na providnost Božju napunjati i veseljem i po- 
uzdanjem. Premda ne možemo razumjeti sve vuteve providnosti 
Božje, ipak znademo, da nije podvrgnut naš Stvoritelj nikakvim 
slaboćama, nego da hoće našu pravu sreću i da će nas sigurno 
dovesti do blaženstva, ako se samo mi dademo voditi, vršeći dra- 
govoljno Njegovu svetu volju. Poteškoća i razlog straha je samo 
u našoj slobodi, kojom se možemo služiti ne samo na dobro nego 
i na zlo, a koju nam Bog ostavlja, nuđajući nam samo svoju mi- 
lost, s kojom možemo postići pravu našu potpunu sreću, vječno 


blaženstvo. 


Zato možemo najpovoljnije riješiti problem 
zla. Na pitanje: »Zašto Bog pripušta grijeh i bolove?« odgovara- 
mo s O. Zimmermannom'": »Zato, jer iz njih izvire vječna slava 
Božja i naše neprolazno veselje.« Ovo rješenje problema zla, koje 
nam daje kršćanska, prava filozofija, u potpunom je skladu s 
naukom naše svete vjere, izraženom tako jasno u Sv. Pismu već 
spomenutim riječima i napokon svečano definiranom na crkve- 
nom Saboru u Vatikanu $. 1870., koji izjavljuje: »Sve što je 
stvorio Bog po providnosti svojoj čuva i ravna, dopirući od kraja 
do kraja jako i sve udešavajući blago.« 


Franjo Sal. šanc D. L 


3% Warum Schuld und Schmerz, Freiburg i B. 1922, 108. 
31 Const. de fide cathol., cap. I. 

H PO SVIJETU B:& 


BOLJŠEVIČKO-BEZBOŽNI POKRET U NJEMAČKOJ. 


Pitanje: da li u Njemačkoj uopće postoji bezbožni pokret, bilo bi pre 
malo aktualno i previše obično. Ta, njemački ateisti su odviše poznati i njihov 
rad je odviše star, a da bi sve lo danas za nas bila novost. Ali pitanje je: 
Zašto bezbožni pokret u zadnje doba razvija u Njemačkoj upravo čudnovatu 
aktivnost, odakle njegovi veliki uspjesi i još veće nade u budućnost? — Već 
za razvoj jednog pokreta, koji u sebi nosi zdravu i veliku ideologiju, potreban 
je prikladan milieu. Ima pokreta (a to su većinom oni destruktivnih i negativ- 


nih ideologija), koji i nisu ništa drugo nego produkti izvjesnih ponajčešće ab-. 


normalnih prilika. Stoga bi se teško dalo poreći ispravnost mišljenja onima, 
koji u moralnoj i materijalnoj agoniji jednog naroda vide najprikladnije ilo 


za jednu bolesnu pojavu, kao što je to upravo bezbožni pokret, A ako poslje- 


dice izgubljenog rata moraju biti strašne, onda će biti svakome jasan uzrok 
u agonijskim časovima, koje upravo proživljuje njemački narod. Ovo bi dakle 
mogao biti jedan, možda najbliži odgovor na gornje pitanje. Tko bi htio tra- 
žiti dublji odgovor, taj bi morao poći putem onih, koji sve događaje u 
ljudskoj historiji (osobito  sudbonosne) odgonetaju u tajanstvenom 
svijetlu svete Božje Providnosti. Ovakovi bi onda sasvim lako mogli u nje- 
mačkom bezbožnom pokretu vidjeti bič Božji nad narodom, kojeg su filozofi 
po svojim bezbožnim sistemima (u kojima je bog sve drugo samo ne kršćanski 
Bog) možda najviše doprinijeli današnjem praktičnom, životnom ateizmu. 


Njemačke slobodoumne organizacije datiraju još iz prošlog stoljeća. 
Naš prikaz će se ograničiti samo na slobodoumnu (bezbožnu) akciju boljševič- 
kog tipa. Boljševičko bezboštvo je jedna novost u povijesti bezbožne akcije 
uopće. Vanjske karakteristike boljševičkog tipa. bi mogle biti ove: fanatička 
ekskluzivnost, najradikalnija dosljednost, savršena organizacija. Ni po svojoj 
unutrašnjoj konstrukciji nije istočno (boljševičko) bezboštvo tek obična kopija 
zapadnog ateizma, kao što ni boljševizam nije samo u Rusiji presađeni zapa- 
dno-evropski komunizam. Lenjin je znao komunizmu, jednom blijedokrvnom i 
mršavom gospodarskom sistemu dati krv i boju. Istina je, da su ovako na rusku 
prerađeni komunizam i ateizam odviše nenaravni, a da bi se dali lahko shva- 
titi ili jasno definirati, Ne treba se onda čuditi, da si mnogi ondje, gdje ne na- 
laze jasnih odgovora, pomažu s »mračnom i zagonetnom« ruskom dušom. Tu 
možda leži razlog, zašto su sudovi o boljševizmu (i kod katolika) često upra- 
vo kontradiktorni, a u sebi su ipak mnogo jedinstveniji, nego što se čini. Ra- 
zlični izrazi za istu stvar. Tako na primjer nije velika razlika, da li se o 
boljševizmu govori kao o »satanizmu«, o »novoj vjeri« i slično, ili se u njemu 
gleda tek gospodarski sistem, novu društvenu ili kulturnu formu, koja je mo- 
žda tek u svojoj konsekvenciji areligiozna. Jer ako je istina, da je religioz- 
nost tako blizu čovjeku kao što i sama njegova narav, onda je čovjek bez xe- 
ligije isto tako nemoguć, kao što čovjek bez svoje naravi. A to opet znači, da 
svaka gospodarska ili društvena ili kulturna forma, koja jednu religiju uništi 

ili je učini suvišnom, mora, da u zamjenu pruži drugu religiju; ako neće sa- 
ma, da postane nekom vrstom vjere. 
; Promatranje novog bezbožnog pokreta u Njemačkoj bilo bi nepotpuno 
ili bolje ono ne bi imalo svog početka, ako bi se pregledao ruski bezbožni po- 
kret, Ta, njemački bezbožni pokret i nije ništa drugo nego li rusko bezboštvo, 
koje je prekoračilo granice Sovjetske Unije. Stoga ponajprije par podataka o 
ruskom bezbožnom gibanju! 

Kad su hbolješevici iza 8 godišnje vlade napokon uvidjeli jednu staru 
istinu, da je fizička sila valjda najslabije sredstvo, kojim bi se dalo iščupati 
vjera iz srca jednog naroda, onda su promijenili taktiku. Ne da su oni zaba- 


\cili svoje terorističke metode, ali su k ovima dodali još nove, Mislili su: pred 


organizacijom, propagandom, kulturom, znanošću mora stara vjera iščeznuii, 
Mora se priznati, da su nove metode puno rafiniranije i učinkovitije. — Nosi 
protuvjerski kurs započeo je s osnutkom Saveza Bezbožaca god. 1925. Slijedeće 
brojke pokazuju razvoj saveza: 1926 — 120.000 članova, 1927 — 200 hiljada, 
1928 — 500 hiljada, 1929 — 1 milijun (Savez naglasujući svoj aktivno proti- 
vjerski karakter naziva se: Savez Vojujućih Bezbožaca — S. V, B.), mart 
1930 — 2% milijuna, juni 1931 — 4 milijuna, novembar 1931 — 5 milijuna, 
Prema najnovijoj sovjetskoj statistici brojio bi S. V. B. 7 milijuna članova. 
Organizacija »Mladi Bezbožci« broji 1 milijun. U njoj su djeca i mladići do 
18 godine. — Ne upuštajući se u analizu svestranih metoda ni u prikaz inten- 
zivne propagande ruskih bezbožaca upozoravamo tek na to, da su sve forme 


sovjetske bezbožne akcije posvema identične s onima, koje ćemo naći " 


Njemačkoj. 

Pošto se je S. V, B. sa svojim milijonskim brojkama afirmirao u Rusiji, 
odlučio je svoj destruktivni rad prenijeti i u inozemstvo. I to sa svim svojim 
prokušanim metodama, Ta se odluka jasno razabire iz pisanja predsjednika S. 
V, B., E. Jaroslavskoga u Pravdi (15, 1. 1930): ».,. Mora se osnovati jedna 
centrala, koja će komunističknm strankama u svim zemljama stajati uz bok i 
ravnati pokretom protiv vjere i popova. Jer boj u ovom pravcu ne smije se pro- 
pustiti. To je također klasni boj. On je zato nuždan u boju protiv kapitali- 
sličkog svijeta« Ta ista odluka se je pokazala na IV. svjetskom kongresu 
Internacijonale proletarijskih slobodoumnika (1. P. F, — Beč), koji se je o- 
držao 16-17 XI. 1939. u Bodđenbachu (Čehoslovačka). Odmah na početku 
kongresa odcijepila se je komunistička opozicija pod vodstvom delegata S. V. 
B., Lukačevskoga i Scheinmauna. Isti dan održala je opozicija svoj kongres u 
susjednom Tešenu. Zaključen je osnutak komunističke slobodoumne internaci- 
jonale. Za sjedištem eksekutive izabran je Berlin. Generalni sekretar internaci- 
jonale je H. Meins. On izdaje u Berlinu mjesečnik »Internationale proletari- 
scher Freidenker«. U internacijonalu je stupilo odmah 14 organizacija. Nove 
organizacije su formirane prošle godine. Tako n. pr. španjolska »Liga anticle- 
rical revolucionaria«, kod koje je osnutka prisustvovala radnička delegacija iz 


1 Historički i statistički podaci su uglavnom uzeti od dobrog poznavača 


ateizma A. Kocha S. I, koji je prema najnovijim vrelima izradio u poznatoj 


reviji »Stimmen der Zeit« (sijeanj, veljača, ožujak 1932) tri. dokumentirana 
članka o ruskom i njemačkom bezbožnom pokretu, 

Berlina s Meinsom na čelu, koja je kroz 3 tjedna (24. V - 14. VI) boravila 
i Španiji. 


što je za Rusiju S. V. B., to je u Njemačkoj Savez proletarijskih slobo- 
dnomislilaca Njemačke (Verband proletarischer Freidenker  Deutschlands). 
Savez je brojio koncem 1931 — 120 hiljada članova. V. P. F. D. je dakle 
inicijator boljševičko-bezbožne akcije u Njemačkoj. Njemu uz bok stoji Ifa 
(Interessengemeinschaft fir Arbeiterkultur). Iia je centrala od preko 20 ko- 
munističkih kulturnih organizacija kao n. pr. Slobodni njemački radio-savez, 
Radnički kazališni savez, Radnički esperanto- savez, Prijatelji nove Rusije 
(intelektualci), »Arbeiterkult« naklada gramofonskih ploča etc. 


O kapitalnoj ulozi, što je ruski novac igra u njemačkoj bezbožnoj pro-. 


pagandi, ne treba valjda izričito ništa ni spominjati. A da je propaganda ve- 
likog stila (taj predikat nesumnjivo pripada njem. boljševičko-bezbožnoj ak- 
ciji) bitno uvjetovana velikim novčanim sumama, razumije se samo po sebi. — 
Ovdje donosimo par glavnih linija bezbožne propagande, koja nosi sasvim 
vjerno svoje boljševičke karakteristike: i fanatičku eksklusivnost i najradikal- 
niju dosljednost i savršenu organizaciju. — Glasilo V. P. F. D. je »Proletari: 
sche Freidenkerstimme« s nakladom od preko 100 hiljada. Omladinski bezbož- 
ni list je: »Proletarische Freidenkerjugend«. Svi časopisi i novine komunisti- 
čke stranke stoje bezbožnoj akciji na raspolaganje kao: »Rote Fahne« (glav- 
no glasilo K. P. D.), »Junge Garđe« (glasilo kom. omladinskog saveza) »Das 
proletarische Kind« (dječji časopis), Die proletarische Schulpolitik« (školski 
časopis etc. Neka bude spomenuto i to, da se S. V. B. (Moskva) jako »brine« 
za Njemačku, i da se mnogo toga tiska tamo, te se onda unosi u Njemačku, 
Ovdje spominjemo tjednik »Neuland , koji izlazi u Harkovu. Po kvaliteti svo- 
jih grubih i infernalnih članaka i slika može se ovaj časopis mirne duše na- 
zvati: njemačko izdanje moskovskog »Bezbožnika«, 

Uz periodičnu štampu razvija se najživlja propaganda u raspačavanju 
brošura i letaka. »Kroz nekoliko sedmica bilo je raspačano preko milijun le- 
taka i 40 hiljada brošura proti pape, što ih je izdala centrala« tako izvješćuje 
Meins na jednoj konferenciji (15. III. 1931). 

Jedna druga forma bezbožne akcije je širenje skioptičkih filmova, što ih 
izrađuje skioptičko poduzeće: »Neue deutsche Lichbildstelle« Naslovi n. pr: 
Popovi nekad i danas, Treba li radništvu vjera, Postanak vjere. — U istom su 
stilu i tekstovi gramofonskih ploča, koje producira »Arbeiterkult«. 

Jako propagandističko sredstvo imale bi biti izložbe, što ih priređuje 
»Interessengemeinschaft fir Arbeiterkultur« (Ifa). Koncem god. 1930. organi- 
zirala je Ifa izložbu u Berlinu pod naslovom »Štampa i Kultura«, Po svom iz- 
razito protivjerskom karakteru izložba se nije nimalo razlikovala od slićnih 
moskovskih priredaba. Policija je već prvih dana izložbu zatvorila, 


2 1, P.F. (Beč) od koje se je odijelila komunistička opozicija u Boden- 
bachu ujedinila se je 5-7. sept. 1931. u Berlinu s Fćdćration Internationale 
de Socićtćs de Libre Ponsće (Bruxelles) u Internationale Freidenker-Union sa 
sjedištem u Pragu. Nova Unija broji oko 800 hiljada članova, od kojih sam 
»Deutscher Freidenkerverband« broji 1700 skupina sa 660 hiljada članova. 

Vrlc aktivan je rad t. zv. Agitproptruppen (agilacijsko-r opagandistišne 
skupine) Te su ili organizacije. koje pripadaju Radniškum kazališnom save- 
au ili za specijalne zgcde sastavljene kazališne skujine. Oni nastupaju ređo- 
vita na svim radničkim priredbama. Razumljivo je, da je gotovo stalan pred- 
met njihovih predstava ismjehivanje »kapitalističkog Boga«, obeščašćivanje 
kršćanskih svetinja i običaja, izvrgavanje ruglu svećenstva etc. Istupi iz Cr- 
kve, osobito istupi u masama također spadaju u bezbožnu propagandu. 

Jedno, možda najžalosnije poglavlje bezbožne propagande je protivjer- 
ski rad kod djece. Mala djeca moraju već znati vikati »Fuj papa Pijo! Dolje 
papa Pijol«, kako to pripovijeda Dr, E. Muhler, svećenik iz Miinchena, koji je 
prošle jeseni preobučen prisustvovao u Berlinu jednom boljševičkom dresira- 
nju djece. I to neljudsko postupanje s dječjim dušama dovesti će i njemačku 
djecu dotle, da će i oni ao moskovski mališi od 5 godina slati sakupljenih 
par rubalja za zrakoplov »Bezbožnik«  »da naše bake vide, da u nebu nema 
nikakvih bogova«. Bezbožna akcija među djecom osjetila se već i u kat. kon- 
tesijonalnim školama, Polovicom decembra 1931. je predsjednik konferencija 
njemačkog episkopata, breslavski kardinal Bertram poslao na vladu list, u ko- 
jem upozorava na ozbiljau opasnost bezbožne propagande u školama. Po ško- 
Jama se organiziraju stanice (Zellen) mladih spartakista, Zadaća im je ometati 
rad »reakcijonarnih« učitelja, unositi komunističku misao među drugu djecu." 
Prošlih ferija je išla i dječja delegacija u Rusiju. Djeca treba da među djecom 
postanu agitatori sovjetskog »raja«. Komunikacija između pojedinih ruskih i 
njemačkih bezbožnih organizacija je vrlo živa. Spominjemo tek natječaje. Sa- 
stoje se u tome, da jedna ruska i jedna njemačka organizacija sklope ugovor, 
đa će do stalnog termina učiniti izvjesne stvari (n. pr. podvostručiti broj čla- 
nova, raspačati 1000 bezb, knjiga, pribaviti novih 500 istupa iz Crkve etc.) za 
pokret, : 

S ovih bi par poteza bili naznačeni barem smjerovi, u kojima se kreće 
bezbožni pokret u zemlji, koja po broju svojih bezbožaca stoji odmah iza Ru- 
sije, a po opasnosti, što ih njezini bezbošci predstavljaju za ostalu Evropu 
valjda na prvom mjestu, 


Bilo bi svakako nepravedno zaključiti iz širenja i razmjerno velikih 
uspjeha njemačkih bezbožaca na indolenciju ili barem na pomanjkanje spo- 
znaje o sudbonosnoj važnosti bezbožnog pokreta na strani njem. kršćana, 0s0- 
bito njem. katolika. Ali ako je uvijek razornoj akciji teško pružiti otpor, on- 
da ta teškoća može, da bude u izvjesnim prilikama potencirana gotovo do ne: 
mogućnosti. Možda bi ovakav slučaj mogao biti danas u Njemačkoj? Spominje- 
rao to zato, ne kao da se dosada nije ništa uradilo protiv bezbožnom pokretu, 
pego jer ta kršćanska protuakcija nije još poprimila konkretne forme. 

Iz dosadašnjeg protubezbožnog rada donosimo glavnije stvari. — Kao 
prvi i najvažniji akt ima se smatrati stavljanje bezbožne akcije na ilegalnu 
bazu. 28. marta 1931. izašao je drugi t. zv. Notverordnung (skupine zakona, 
kojim njem. vlada kuša, da sanira državnu krizu) potpisan od predsjednika 
republike von Hindenburga i ministra unutrašnjih djela, katolika Dr. Wirth-a. 


3 Cf, Ecclesiastica 26, XII. 1931. 

U prvom dijelu donešene su stroge mjere s obzirom na protireligioznu propa- 
gandu. Novi zakoni su znatno pooštrili 166 S njemačkog kaznenog zakonika, 
koji je zaštićivao kršćanske religije. Prema »Notverordnungu« od 28. 1IL 1931. 
kažnjava se svako ismjehivanje i pogrđivanje kršćanskih religija, njihovih u- 
redaba, predmeta, običaja. Sve sastanke i skupštine moraju se 24 sata prije na- 
javiti s točnom oznakom predmeta govora i rasprava. Priredbe uvijek mogu 
biti raspuštene. i 

Kažnjavaju se i oni, koji prisustvuju protireligioznim priredbama, Us- 
put neka buđe spomenuto, da je ovo prvi.akt, kojim je Njemačka Republika 
javno i odlučno ustala na obranu kršćanstva, 

U Berlinu postoji »Njemački savez za zaštitu zapadne kulture«, osno- 
van na interkonfesijonalnoj bazi sa zadaćom, da okupi katolike i protestante 
u radu protiv boljševizmu. Savez se još nije dovoljno razvio, Specijalno ka- 
tolička protibezbožna propaganda je također u postanku, 

Na ovogodišnjem katoličkom danu u Niirnbergu održana je (27. VIIL) 
posebna sjednica za zastupnike kat, organizacija s temom: Suzbijanje bez- 
božnog pokreta. Naglašeno je, da katolici (osobito radnici i namještenici). pri- 
paze na ilegalnu i tajnu bezbožnu agitaciju, Potrebno je voditi evidenciju o 
bezbožnoj štampi, teatru, izložbama i sasatancima., Kontrola mora biti osobito 


organizirana u centrima. bezbožne- akcije (Berlin, Hamburg, Bremen, Sachsen, 


Rheinland-Westfalen, Oberschlesien). Najbolja kat. protuakcija u radu na pro- 
cvatu intenzivnog kat. života u župi“ Može se mirne duše reći, da to nije zbog 
mode (jer u Njemačkoj. je danas moda pisati o boljševizmu i Rusiji), da ,su 
prošle godine izašle dvije edicije o boljševizmu i s katoličke strane: Gurian 
»Bolschewismus« (prvo temeljito djelo o boljševizmu s kat, strane) i N6iges 
S, Lo »Katholizismus und Kommunismus« (praktično analiziranje najviših 
ljudskih vrednota u svijetlu katolicizma i boljševizma), Na čisto propagandi. 
stičkom polju katolici (osobito »Volksverein« - Miinchen - Gladbach) izdaju 
brojne brošure i letake. Kao glavnog pobornika protiboljševičke akcije u Nje- 
mačkoj spominjemo F. Muckermanna S, I., urednika »Katolische Korespondenz: 
i »Gral«, On upravo dosađuje (ako se za dobru stvar smije upotrijebiti. ova- 
kav izraz) svojim neumornim pisanjem svim kompromisnim, neodlučnim tipo- 
vima njemačke javnosti. On neprestano ističe, da boljševizam znači barbar- 
stvo i teror, apsolutno uništenje svega, što su kršćanstvo i zapad kroz tisuć- 
ljeća stvorili. — Samo je po sebi razumljivo, da u Njemačkoj ne prave stvar- 
ne razlike između protibezbožne i protiboljševičke propagande, Jer kao što 
su najbolji boljševici najdosljedniji bezbožci, Tako su najbolji bezbošci naj- 
dosljedniji boljševici. ' . ' 
* 

" Kako bi se moglo karakterizirati držane njem. katolika prema bezbož : 
nom pokretu? Možda odsudni časovi donose sa sobom veliku volju i čvrstu 
vjeru u vlastite ideale, Ali to stoji, da baš danas njemački katolici (naročito 
kat. omladina) posjeduje živu vjeru u nadnaravnost i vječnost svojih ideala i 
neslomivu volju, da brane i žrtvuju sve za svoje najveće — vjerske svetijije. 


A Opis sjednice s interesantnim nazorima i prijedlozima pojedinih kat. 
javnih radnika može se naći u: »Bericht 'iiber die 70. Generalversammlung' der 
Katoliken Deutschlands in Niirnberg« str. 211, sqa. 

Jedva da bi se što dalo sa sigurnošću ustvrditi o budućnosti njemačkog 
bezbožnog pokreta. On ima mnogo izgleda na uspjeh. Uslijed vanjskih okolno- 
sti; Ako ideja i razum ne mogu stvoriti bezbožaca, tko zna nisu li to u stanju 
učiniti glad i besposlica. Isto otprilike kao što su ruske milijune stvorili revol- 
ver i rubalj. Istina je, da bi se ovako stvorenom bezboštvu dalo mnogo toga 
prigovoriti. No destruktivna narav i ovakovog bezboštva (primjer Rusije) je od- 
više tragična, a da bi se s potcjenjivanjem moglo preći preko njega. — Uspjeh 
bezbožnog pokreta je s druge strane ovisan o reakciji njem. kršćana, osobito 
katolika. Treba se sjetiti, da je sudbina njemačkog katolicizma bila kroz sto- 
ljeća borba. A to znači, da je stoljetna borba njemačkom katolicizmu utirnula 
kao karakteristiku veliku jedinstvenost i idealno organizacijski smisao. A to 
opet znači, da njemački katolici već samo s tehničkog gledišta posjeduju do- 
bre preduvjete za borbu s jednim neprijateljem, čija je glavna i zapravo je- 
dina snaga (ako se apstrahira od vanjskih pogodnosti) u njegovoj željeznoj 
organizaciji i špartanskoj disciplini. Stjepan Zec .D. <I 

IZ DUHOVNE LIRIKE FRANCUSKE. 


Nadmašeni od Talijana, Španjolaca i Nijemaca u religioznom slikarstvu, 
čini se da Francuzi ne daju nikomu preda se, što se tiče duhovne lirike. Imali 
su oni vazda po kojega pjesnika, koji je umio dizati stihom duše k Bogu, no 
nikad nisu dobili toliko i takvih duhovnih pjesama kao potkraj prošloga i na 
početku ovoga vijeka. Ne će, mislim, biti protivno »Životu« ni njegovim čita- 
teljima, ako im se katkada ponudi po koji ulomak te francuske poezije, 

Učinimo najprije mali skok u starije dane, i to za ovaj put tamo pot- 
kraj srednjega vijeka. Tu nam najživlje udara u oči Francois des Loges, koji 
se po svome poočimu Guillaumu de Villon nazvao Villon. Rodio se u Parizu 
1431, Vrlo siromašni ali bistri dječak svršio je dobro prve nauke i srednju 
školu te u 21 godini postao »maitre čs arts«. Upisavši se na sveučilište, stra- 
hovito zabrazdi: postade uličnjakom, drugom skitača i pijanica, nađe se u 
kolu pravih pravcatih razbojnika, bi dvaput osuđen na vješala i oba puta po- 
milovan. Godine 1461. napisa »Veliku Oporuku«, u kojoj se vidi stid i kaja- 
nje, no ipak opet pade među zle drugove i 1463. bi prognan iz Pariza. Otad mu 
se gubi trag i ne zna se, kad je umro, 

Uza sav opaki život Villon na sreću nije izgubio vjere, ona se u njegovu 
melankoliju i ironiju miješa svojim bezazlenim glasovima i mnogi njegov stih, 
nadahnut njome, dira do suza. Pjesnik »Male Opdruke«, koji svomu -poočimu 
ostavlja svoj »dobar glas«; jednomu drugu »svoje gaće založene u krčmi des 
Frumelieresa«; »Trima mališima posve golim, Ubogim širotama bez ičega« svoj 
novac — a kad im navede imena, doznaje čitatelj, da su to tri užasna lihvara 

— itd, taj pjesnik u kasnijoj mnogo zrelijoj »Velikoj Oporuci«, u kojoj ima 
još ironije, ali nema lakrdijaškoga tona, pjeva prolaznost ljepote i Života, 
razmišlja o smrti, traži pomoći i utjehe u Boga. ' 

U »Velikoj Oporuci« nalazi se i znamenita »la Ballade des dames du 
temps jadis«, u kojoj žali za nestalim ljepotama. 


»Dites - moy od, n' en quel pays 
Est Flora la belle Romaine... 

La royne Blanche comme un lys 
Qui chantait & voix de sirčne... 
Et Jehanne, la bonne Loraine 

Qu' Anglois brusilčrent a Rouen, 
Ou sont - ils, Vierge souveraine? 
Mais oi sont les neiges d' antan?« 


Posljednjih se četiriju stihova sjećam iz Matoševa vrlo slobodnoga pri- 
jevoda u »Hrvatskoj Smotri«: 


»Gdje djevica od Orleana, ć 
Što spališe je kod Rouena? 

O Majko Božja, gdje je milo lane? 

Nje nema više, gdje je snijeg od lane? 


Kad je Villon bio po drugi put osuđen na vješala i očekivao smrt u 
tamnici, ispjeva »Baladu o obješenjacima«, kojoj se toliko dive. Evo treće nje- 
zine strofe, što je govore kosti Villona i družine viseći još na vješalima: 


»Kiša nas“je lukšijala, prala, 
Sunce u tom sušilo naš jadu, 
Čavke, vrane kljuvale nam oči, 
Počupale obrve i bradu. 

Nikad vjetri mira nam ne dadu: 
Ko napršnjak pticam iskljucane 
Sveđ nas oni na sve vrte strane, 
Naigrali s nama su se dosti. 
Prođite se naše bratovštine, 

Već molite, Bog da nama prosti!« 


Majku je svoju nježno ljubio: »Nemam drugoga grada ni tvrđave, kamo 
bih zaklonio tijelo i dušu, kad se na me surva zao udes, doli svoje majke. 
žene uboge.,,.« A evo cijele molitve Majci Božjoj, koju on ostavlja majci 


kao »zapis« u »Velikoj Oporuci«: 


Balada, 
što ju je složio Villon na molbu svoje majke, da ona njome moli našu Gospu. 


Gospe rajska, kraljice zemaljska, 
Vladarice čistilišne strane, 

Primi mene ubogu kršćanku, 

Ubroj me u svoje izabrane, 

Nemoj gledat, što ja nisam vrijedna. 

Ti dobara punija si, Gospo, 
Nego grijeha ja grješnica bijedna: 
Zasluživat, doć u nebo, velim, 

Bez dobara tih. ne može duša. . 

U toj vjeri živjet, umrijet želim. 


Reci Sinu, da njegova ja. sam, 
Nek mi skine mojih grijeha sila, 
Ti mi prosti kano. Egipćanki, 
Izbavi me kana Teofila, 

Koji oprost zadobi po tebi, 

Prem je đavlu zapisao dušu. 
Očuvaj me, da klonula ne bih; 
Daj mi primat duhom preveselim 
Sakramenat, gotovljen kod Mise, 
U toj vjeri živjet, umrijet želim. 


Ženica sam neboga i stara, 

Neuka sam, ne znam knjiga šta je, 
Ja u kloštru, koma župljanka sam, 
Gledam slikan raj, gdje muzika je, 
1 pakao, gdje svijet opak pati. 
Strah me pakla, raju radujem se, 
Doć u radost daj mi, Božja Mati, 
Koju srcem punim vjere, cijelim 
Svi grješnici tražiti imadu. i 
U toj vjeri živjet, umrijet želim. 


Posveta. 


Nosila si, Kraljice nebeska, 
Isukrsta Kralja besmrtnoga. 
Svemogući dođe s neba svoga, 
Da spasenju ja se razveselim; 
Za nas smrti preda mladost dragu; 
On Bog naš je, njemu klanjam ja se. 
U toj vjeri živjet, umrijet želim. 
Milan Pavelić D. I. 


Ko 


Šimrak dr, J., Spomenica Kalendar Grkokatolika 1932. 

Opet je ovaj kalendar pun zanimivog gradiva, a ovaj put narasao do 
čestite knjige od 348 str, Po sadržaju je pravi almanak, 

Biskup Njaradi reče jednom: »Da nemamo grkokatoličkog sjemeništa u 
Zagrebu, već davno bi bilo odzvonilo uniji.« No. ove godine slavi ovaj zavod 

250. godišnji svoj jubilej. Kalendar pruža dakle potpunu povijest ovog sje- 
meništa po vrelima. 


Isto se slavi g. 1932. 1500 gadišuišes smrti sv. Vasilija Velikog. I na to. 


se obazire spomenica. Dr. Janko Kalaj napisao je život sv. Ćirila, Vrlo zanimiv 
jest također članak kanonika Jurja Dulčića o g. k. crkvi sv. Venerande na 
Hvaru. Slijede zanimivi članci o Rusinima u Bačkoj i Srijemu i Slavoniji iz 
pera Jurja Pavića, narodni običaji i pjesme od Dane Kovačevića, vrlo poučan 
članak »o najvećem neprijatelju rođa ljudskoga« od glasovitog i za narodno 
zdravlje zaslužnog pisca Dane Šajatovića, 
Kalendarij pruža nam za svaki mjesec znamenite crte iz povijesti unije. 
Uzmemo li u obzir raznolikošt i solidnost sadržaja, sjajnu opremu 
i obilne ilustracije, činit će nam se cijena od 45 Din. vrlo umjerena: jer knjiga 
imade trajnu vrijednost, te zaslužuje; da se uvrsti u svaku župsku knjižnicu. 
: Fr. Ks. Hammerl D. I. 
Marko Soljačić: Prvi i jedini. Roman iz suvremenog života, 


Izdala knjižnica dobrih romana. Str. 135. 
Malo je izvornih literarnih djela na hrvatskom jeziku prožetih potpunim 


katoličkim duhom, s izrazitim katoličkim načelima i dubljim natprirodnim 
shvaćanjem. Zato se to većom ljubavlju dugo vremena čita Soljačićev roman 
Prvi i jedini. U njem je naime katoličko naziranje na mnogim mjestima du- 
boko izraženo. : 

Roman vrlo uspješno prikazuje prilike našeg vremena. Glavno je lice 
žena upravo herojske kreposti, uzor ženskih i majčinskih vrlina. Oko nje je 
još nekoliko dobrih ljudi, koji joj svojom dobrotom zaslađuju teški križ i po- 
mažu odgajati i prehranjivati troje nejačadi, što joj ostaše iza smrti muža, 
njezina prvog i jedinog. 

Drugo su sve ljudi bez savjesti, zavisni licemjeri, puni okrutne sebično- 
sti, koja bez obzira na druge traži udovoljenje svojih niskih strasti. Od njih 
strada i ova čestita žena, jer neće da okalja svoje savjesti, a ponešto je i ne- 
praktična i odviše obzirna, da ne bude na teret drugima. 

Krasna su mjesta, gdje majka moli za djecu ili se zajedno s njima u- 
tječe Majci nebeskoj. 

Vrlo je dobro prikazana bijeda i nesklad modernih brakova, te ona 
upravo sažaljenja vrijedna »kultura«, koja se želi pokazati u pretjeranoj brizi 
i »samilosti« prema psima i drugim životinjama, a za siromaka u bijedi nema 
osjećanja ni samilosti. J. Badalić D 1. 

Knaurs »Konversationslexikon« A - Z. Berlin 1932. Verlag 
von Th. Knaur Nachi. 

Premnogi ne će si moći da nabave kraj današnje krize veliki Konver- 
sationslexikon. A ipak bi morali nešto pri ruci imati kod pisanja, čitanja, kri- 
tika. — Evo ovdje nešto, što će svakoga zadovoljiti i obveseliti! Na 1876 stu- 
paca naći ćeš odgovor na 35.000 riječi i pojmova; usto 2.600 ilustracija (od 
kojih će trebati nekoliko prelijepiti papirom); 70 jedno i višebojnih tabela i 
zemljopisnih kartica; 20 pregleda; 115 statističnih nacrta u tekstu. Format je 
jako zgodan, papir uzoran i bijel; uvez solidan. — Cijena je začudno niska 
ovom solidnom djelu. Stoji samo 43 (četrdeset tri) Din. bez poštarine. To će 
si moći da nabavi svaki, komu je stalo do dobre i zbijene građe u jednom 
svesku. Djelo se dobiva kod: Knjižare Štamparskog i Izdavačkog d d, Novi- 
sad, Kralja Aleksandra ul 16. Z. 

Teodor Seibert: Das rote Russland. — Staat, Geist u. Alltag 
đer Bolschewiki. Knorr u. Hirth, Miinchen. - 

* Redakcija prvog izdanja zavešuna - je tek u shi 1931., a: već je i3 
izdanje izašlo. Djelo je naišlo na. jednodušnu hvalu ne samo u njemačkoj 
štampi, već i u engleskoj, američkoj i ukrajinskoj Nekoji ga uzdižu kao prvo 
u' diteraturi o Rusiji. Postanak knjige ocrtan je u kratkom predgovoru. Dr, Sei- 
bert je proboravio 4 godine (1925. - 29.) u Rusiji kao dopisnik triju njemačkih 
dnevnika, I nakon povratka pratio je razvoj prilika te je u svojoj knjizi. obra- 
dio stanje do g. 1931. o 

Dok je bio u Rusiji, mnogo je zatvao, dotaćo u dodir:s mnogim. lju-. 
dima, (zna dobro ruski), svojim oštrim okom češće prodro | iu zakutke, koje 
boljševici neupućenim sakrivaju. > «<< PRE NT inag i 

Djelo je pisano laganim stilom, zaniniljivo, a uz to siki m na objek- 
tivnost, Pisac hoće da donese istinu. Stoga se ne baji prikazati eventualne ko- 
risti, što ih boljševizam u Rusiji donio, .I ako je kojiput zašao nešto u patos 
(ne u slabom smislu), kao kad opisuje nepravednost u.Šahti-procesu ili bezgla- 
vu gospodarsku politiku, to je tim samo-pokazao, da plemenito osjeća .i misli, 

Ne mogu u pojedinosti iznositi mnogih prednosti,.no ipak moram na- 
pose istaknuti poglavlja o školstvu, političkom životu i gospodarstvu. To.treba 
čitati! Siromašan ruski narod! Kako još može da ta trpi? To nam pisac češće 
kratko razjasni, a napose još u prvom poglavlju: »Kennen: wir Russland?« . 
: U završnom je poglavlju pokušao da prikaže misiju boljševizma. Dobro 
je zapazio, da nije dosta socijalizam kao forma, već da treba socijalnog osje- 
ćaja, koje se izražava u starom, ptiprostom načelu: služim. 

No mislim, da mogu i na neke nedostatke upozoriti. Osjeća .se nesigur- 
nost u prikazivanju crkvenih prilika (miješanje grkoistočne crkve s grkoka- 
toličkom). Aluzije na srednji vijek i »kadaver-posluh« otrcani su šlageri hi- 
storički netočni i zato vrijeđaju naobražena katolika. Neupućena i pristrana 
čitatelja mogu odbijati usporedbe uspjeha ia ose —>.s ana i 
ako je pisac protiv sadašnjeg nenaravnog uređaja... 

Progoni crkve mršavo su prikazani, osobito kad se usporede s ME MEE hm 
Židova. I kao da pisac ne vidi kolika je i kako sudbonosna -tragika ruskog 
naroda, baš u'tom, što mu se i ono. — često tako malo — kršćanstva čupa iz 
šrca, (o (oo 
U misiji boljševizma: put i cilj novog uređaja nekako je neodređen. 
»Služim« dobiva svoj smisao i privlačivost tek po Isusu, koji si je uzeo za 
geslo: »Nijesam došao da mi služe, već da služim.« .- 

Budući da se pisac nije zadržao samo na površini — kako: već podnaslov 
izražava — djelo neće tako brzo izgubiti svoju vrijednost. Uz Gurian: »Der 
Bolschewismus« i Joseph Douillet: »Moscou sans voile«, »Das rote Russland« 
će biti najsigurnije vrelo informacija; Dobro je, što su ga izdale Miinchner 
Neueste Nachrichten i želimo, da se-:što više raširi, da se mnogima otvore oči 
i ne očekuje spas od varava crvenog svijetla, već od Bijelog starca, zamjenika 
Isusova, koji nam jedino pokazuje pravi spas iz! kaosa današnjice, 

: A. Kopunović D. I. 

Uznik. Napisao duhovnik jadne kažnjone. Prijevod s nje- 
mačkoga A, Goll. Zagreb 1931. 5 Din. 


Evo opet malo svijetla u povučeni i.sakriveni: i seblaniškia duhovnika 
neke kaznione. Kratak i zbijen .sadržaj ove knjižice..puno.:nam kaže o blaga- 

tvornom djelovanju svećenika kod onih ljudi, kod kojih se često premalo ma“ 
ri za njihov moralni odgoj. Ova nas knjižica upravo osvjedočuje, da je ovs$ 
uzvičenoj ali: teškej zadaći: pravo dorastao: jedino svećenik. Jer nije šala de- 
vesti čovjeka neodgojena, koji je od djetinjstva bio naučen gledati samo naj. 
veću nepravdu, šte se nanosila njemu i čitavoj njegovoj budućnosti, nije dakle. 
malenkost uvjeriti takovu dušu ogorčenu na sve što je plemenito i sveto, da 
smatra svoje tamnovanje jedinom pravom zadovoljštinom za svoje prošle pre- 
stupke. A nakon tamnice svećenik mu još mnogo piše i potiče ga, da sama. 
ustraje i da se drži svojih dobrih odluka. Pisma i riječi duhovnikove tako su: 
djelovale, da je napokos od uznika postao pravi apostol zborom i tvorom u 
duhu Katoličke. Akcije, : 

U ovom malom djelu ističe se osobito sveto djelovanje liječnika duše, pa: 
ga stoga toplo preporučama, M. Jović D. L. 

Razgovor ugodni, Zabavni kalendar za g. 1932. Izvanredno 
izdanje knjižnice dobrih romana. Str. 90. 

Taj je kalendar uspjela antologija ponajljepših crtica i novela  suwre- 
menih evropskih pisaca. Od svakog je naroda uzeta po jedna pripovijest (s. 
francuskog dvije), Među njima ima pravih bisera umjetničke i etičke vrije- 
dnosti, BAE 

Već prva novela. Kruh naš svagđanji od slovenskog svećenika Finžgara 
pisana je tako vjerno i živahno, da čovjek čitajući. sam proživljava uvelike. 
svu stravu siromašne obitelji, koja je u pogibli, da joj pogine živinče, jedini 
izvor prehrane kroz dugu zimu. Ali otac i majka s petero nejačadi usrdno € 
žarko mole, te bi uslišeni i spašeni od tako blize nesreće i očite bijede. Tu. 
zahvati .srce osjećaj pouzdanja i povjerenja u blagu Providnost, koja se za 
sve milo brine. 

Puna je dubokog smisla Joergensonova alegorija Buntovno drveće, u 
kojoj sasvim konkretno i vrlo jasno prikazuje svu bezumnost i očaj ljudske 
oholosti, koja se odvraća od Boga, ma stradala radi toga poput drveća, koja 
neće da bude ovisno o suncu, ni prima od njeg životne snage, nego radije vene 
i umire. 

Na Glišićevu Prvu“ brazdu sjeća naslovom i sadržajem Posljednja bra- 
zda od Paula Kellera. To je dirljiva crtica, puna nježne idiličnosti, tužne sje 
te, mira i veličanstvenosti. Ljudi, gledaju i računaju na ljudsku, ali svuda se 
krije upravljanje »Gospodara. vremena«, koji je naredio, da život čestitog se“ 
ljaka Tobije svrši »u ponedeljak navečer, kad ševa otpjeva.« Tobija ore, okre- 
ne i posljednju brazdu, kad: li mu dođe prijatelj iz mladih dana i ponudi mu 
svoju burmuticu. Om uzme i moćno kiše, Smrt se približi, nad njegovom gla- 
vom nešta zasvjetluca, i on pade mrtav. Ljudi govore, da mu je pukla srčana 
žila, ali »Bog je tako htio.« No šta zato, da je umro? »Seljak je išao van na 
usko polje, a okrunjeni kralj, koji je uzdignut nad sav svijet vraća se kuči« 

Moć i snaga molitve te pouzđanja u Boga lijepo je prikazana u dirljiveš 
priči isusovca Colome. Jadni bogalj moli svako jutro, da mu Gospodin po: 
šalje srnu u blizinu kuće. Zatim se odvuče u polje i evo plijena, koji on ubije; 
te od toga živi sa svoje dvije kćerke. 

Socijalnog je značenja crtica preveđena s finskog Velika plaća, Bogati 
protestantski pastor i njegova kći hoće svakako da zadrže uz neznatnu plaću 
starog slugu Tomu. Obitelj mu ne može od tog živjeti. Kći izračuna, koliko od 
kukavne zarade otpada na: svakog člana. Cijelih. osam para na dan. Mjesto da 

mu pomognu i povise plaću, kći kaže samo: »S tim doista ne može izlaziti. 
Tata, ne smijemo Tomi braniti, ako zbilja hoće da ode.« 

S mnogo natprirodnog shvaćanja i dubokog značenja jest pripovijest od 
mađžarskog pisca K4lm&n Miksz&th Par malih čizmica. Starog seljaka Bizija 
stiže nesreća za nesrećom, Umrla mu kći, ukradeni konji, izgorio hambar sa 
žitom, Griješnik je on. Bio je tvrdica, lihvar, ohol, bešćutan. Sad osjeća nad 
sobom težinu ruke Gospodnje. I sin mu je na smrt bolestan. Htio bi se pomi- 
riti s nebom, ali ono ne prima njegovih darova. Kip, što ga je kupio za crkvu, 
se razleti na tisuću komada, križ nasred groblja slomi mu grom. Nema mu o- 
proštenja. Što da čini? Neko siroče je baš kraj njeg, a stari se grješnik osje- 
ća sigurnijim, ne boji se barem, da će ga grom udariti. Dijete je boso, te mu 
on kupi čizmice. Starac se osjeća laganije. Povede siroče pod svoj krov. Na 
trijemu mu jave, da su se našli ukradeni konji, sin mu je izvan opasnosti. 
»Kako je to nebo daleko, a ipak, kako je blizu... Za sami jedan sat možeš 
stići da njega — s par čizmica.« Djelima ljubavi prema bližnjemu postizava se 
milost i sklonost neba. Josip Badalić D. I. 

Horae diurnae  breviarii Romani... Pii Papae_ X. 
auctoritate reiormati: Editio IV. amplificata 1, Taurinensis. 

N. 1. Lintea anglico, #exili, ornatibus sicce adlaboratis, angulis, ro- 


tundis, sectione rubra, 4 sigillis ac theca lintea Lib. it 35.— 
«a 2. Chagrin nigro, (cetera omnia ut ad N. 1.) « 45— 
« 3. Ut in N, 2, sectione vero aurata « 47.50 
« 4. Chagrin nigro optimo (selecto), cum ornamentis aureis 
in margine, (cetera omnia ut ad N. 3) « 50. 
« 5. Maraquin optimo_ nigro vel alio colore: celera ut 
pro contectione N. 3 additis aureis ornatibus in plano « 61.— 


Horae diurnae, što ih izdala izdavalačka firma Marietti u Torino (Ita- 
lia), uistinu su veoma priručne. Čovjek ne treba nikad gledati u Ordinarium, 
budući da je iz njega sve uvršteno u pojedine časove kroz sedmicu. Šta više. 
često je puta molitva štampana na dvije strane istoga lista, samo da ga ne 
treba okretati. Slova su krupna, papir fin. Uz Horae diurnae ima još i cijeli 
Officium parvum BMV, a nesamo njegove horae diurnae. Usto ima u toj knji- 
zi i izvadaka iz Rimskoga obrednika i različitih molitava. B. Strižić D. tE 

.a) Neprijekorne: 


Babić Lj., Đurđica Agićeva. Str. 211. — Zagreb 1931. Nije sasvim bez prigo- 
vora. , 

Bakšić Dr. S., Nerazrješivost ženidbe u sv. Pismu N. Z. Str. 67. — Zagreb 1931. 

Bučar Dr. F., Spomen spis zagreb. Klizačkog društva 1877 - 1931, Str. 112. — 

Zagreb: 1932, 

Ćosić D., Ogledi sa setvom kukuruza u 1929, 1930 i 1931. "Str. 15. — Beograd 
1931. 

Danica. Kalendar Društva sv. Mohora za “Istru za & 1932. Str. 158. — Gorica 
1932. 

Drane F., Duh dominikanskog reda. Str. 328. Zagreb 1932. 

Džepni porezni kalendar 1932. Str. 87. — Zagreb 1931, 

Esih Dr. V:, Naše iseljivanje u Francusku. Str. 12. — Zagreb 1932. 

Finansijski almanah. Str. 208, — Zagreb 1931. 

Grossmann-Hahn, Bubrežne bolesti, I, dio. Str. 54, — Karlovac 1931, 

Gušić B., Mljet. Antropogeografska ispitivanja. I. dio, Str. 229. — Zagreb 1931, 

Iseljeničke konferencije u Zagrebu, Str. 36. — Zagreb 1931. 

Ivančan Dr. Lj., Čazmanski kaptol (1232 - 1932), Str. 49. — Zagreb 1932. 

Izabrane: pripovijetke. Str. 112. — Gorica 1932. 

Jagić - Lederer, Mali ptičari, Str. 22. — Zagreb 1932. 

Jukić F., Progonstvo fra Frane Jukića iz Sarajeva u Carigrad $. 1852. Str. 16. 


— Zagreb 1931. 
Kalendar dobrov. društva za- spasavanje 1932, Str. 62. — Zagreb 1931. - 
Kalendar zanatlija 1932. (ćir.) Str. 128. — Beograd 1931. 
Kaluđerčić R., Kontokorenti ili Tekući računi po engl. franc. i nem. metodi 
teoriski i praktično (ćir.) Str. 32. — Novi Sad 1931. 


lisičar V., Lopud. Historički i savremeni prikaz. Str. 94. — Dubrovnik 1931. 

Majnarić Dr. N., Sofoklovi slijednici. Str, 45. — Zagreb 1932 

Mali statistički priručnik grada Zagreba 1931. Str. 78, — Zagreb 1931, 

Mandatne države i protektorati u Levantu, Str. 38. — Beograd 1932. 

Milosavljević ing. D., Poboljšanje telefonske službe u dusgskanni (ćir.) Str, 
74, — Zagreb 1932. 


Mirković Dr. M; :Spoljna trgovinska politika (ćir.) Str. 179, — Beograd 1932. 


Narodno kolo 1932. — Zagreb 1931, (Neke su šale loše). 

Onip - Herceg, Dođi, idi za mnom, Str, 32, — Zagreb 1931. 

Pavić I:, Idimo za Isusom. Str, 96, — Gorica 1932. 

Peradarski kalendar 1932, Str. 92, — Zagreb 1931.. 

Perojević M., Petar Kružić, kapetan i knez grada Klisa. Str. 209. — Zagreb 
1931. 

Petrović Pecija, Priče. Str. 121, — Zagreb 1931, 

Posetnik kroz Novi Sad. Str. 28, — Beograd 1931. 

Poštanski kalendar za g. 1932. Str. 85. — Zagreb 1931. 

Prilozi za poznavanje reljefa u našoj zemlji (ćir.) Str. 51. — Beograd 1931. 

Ružičkova M., Najnovija prakt, građanska kuharica. — Zagreb 1931. 

Seljački kalendar 1932. Str. 112. — Zagreb 1931, 

Srebrnić Dr. J., Što nam je Papa? Korizmena poslanica. Str. 24. — Zagreb 
1932. 

Šenoa A., Seljačka buna. (Izd. Matica Hrv.) Str, 345. — Zagreb 1931, 

Šimrak Dr. J., Spomenica Kalendar grkokatolika križevačke biskupije 1932. 
Str, 294, — Zagreb 1931. 

Vlahović o. J., Pompejske ruže, V. izd, Str, 64. — Ljubljana 1931. 

Vrgoč Dr. A., Uputa u farmakognoziju. Str. 496, — Zagreb 1931. 

Zlatanović D., Zubno lekarstvo. Odontologija (ćir.) Str. 124. — Niš 1931. 


Živaljević D., Beogradska opština (ćir.) Str. 10, — Beograd 1932. 


b) Prijekorne: 


Jeruzalem V., Udžbenik psihologije (ćir.) Str, 196. — Begrad 1931, 

Mali domaći Kalendar 1932. — Virovitica 1931. Ne slaže se s kršć, načelima. 
Svjetski ilustr, kalendar 1932. — Virovitica 1931. 

Veliki domaći kalendar 1932. — Virovitica 1931. 


oc) Zle: 


Božićnica, Kalendar za 1932. — Članak: Čovječanska obitelj rćsumć je Well- 
sovih hipoteza o historiji. Kao što Wellsovo djelo, tako i taj članak 
obiluje znanstvenim neispravnostima i apriornim tvrdnjama. 

Crveni kalendar 1932. Str, 76, — Zagreb 1932. 

Desetak - Odredba Božija (ćir.) — Beograd. Nekatolički pisano. 

Drajzer T., Jedna amerikanska tragedija. Roman. S engl.. preveo Jovanović 
(ćiriL) Beograd, — Već u uvodu ima svašta: »H, Spencer, Darwin, Niče 
(sic) njegovi su filozofi (Drajzerovi)... Neumoljivi determinizam... ne 
postoji ni dobro ni zlo: samo konflikt snage. Toj borbi slepih snaga 
pesimista Drajzer ne daje nikakova smisla, ali ga ona zanima... (Uvod, 
str. 11). U samom se romanu plitko ironizira molitva i pobožnost; iznosi 
talog barskoga života etc. 

Erceg R., Izlazi iz svjetske krize. Str, 30. — Zagreb 1932, 

Fibih D., U vrtlogu. S ruskog preveo V. B. Fink I. i II. (ćir.) Str. 120, — Beo- 
$rad 1931, 

Flaubert Gustave, Salambo. Slovenski prijevod. Ljubljana 1931. Roman je već 
20. juna 1864. izrično stavljen na indeks, 

Gautier T., Roman jedne mumije (ćir.) S franc. Str, 182, — Beograd 1931. 

Hrv. kat. kalendar Grgur Ninski za g. 1932. Str, 80. — Zagreb, Starokatolički. 

Jevtić Dušan, Od Boga zaboravljeni — Beograd 1932, Izdanje Mlada Srbiju 
Ima panteističkih ideja. 

Jugoslavenski Gut-Templerski red Trezvenost. 1. O. G. T. Pravila. Masonska 
propaganda, 

Kutlešić M., Moderna majka (ćir.) Str. 16. — Beograd 1932. 

Makiaveli - Ristić, Vladalac. ćiril.) — Beograd. 


. Molitvena predavanja. Str, 19, — Novi Sad. 


Nalkowska Z., Zla ljubav. Str. 222. — Zagreb 1932. 

Nedeljković D. Dr., Je li u lepoti apsolutna stvarnost svega. Ogled o panka- 
lizmu (ćir.) Str. 172. — Skoplje. U pvrilog ie nekršćanskom shvaćanju. 

Paunović Siniša, Na raskršću, Pjesme, (ćiriL) — Beograd 1932, Bolesna sen- 
zualnost. ' 

Pekić Petar, Novi ljudi. Str, 160, — Subotica 1932. 

Ristić M., Koje su pobude i kakvi uspesi školske filozofije. Str. 43, — Beograd 
1932. 

Rodigent, Đavo u čovjeku (Iz zbirke 1000 najljepših novela, sv. 36). — Por- 
nografija. 

Šmeljov L, Meri (ćir.) S ruskog. Str. 72, — Beograd 1931. 
Trivunac dr. Miloš, prof. univ., Gete (sic) - Rajković-Čuković, — Beograd 


1932. (ćiril) Str. 94. — Ipak malo pretjerano zvuče tirade: »,., manje: 


se zna da je (Goethe)... mudrac i sebesednik, da je čak jedan od naj- 
većih mudraca u istoriji čovečanstva i po svoj prilici najznamenitiji se- 
besednik svih vremena...« (str. 51.) A kao prava ironija doimlje se 
čovjeka onaj auktorov zaključak: »Iz svega što je rečeno o Geteovo; 
ljubavi... vidi se jasno (?) da je Gete ujedno apostol koji živi po svom 
učenju, da je i pored svoga poganskoga panteizma, i pored svojih opos- 
nih ispada protiv zvaničnog hrišćanstva svoga vremena,, u stvari hriš- 
ćanin u najboljem smislu reči..,.« 


Vuk M., Autosugestija. Str. 23. — Zagreb 1932. Nekritički. 
Zabavnik. Veliki ilustrovani kalendar za g. 1932. — Virovitica 1931. 


.d) Zakoni i slično: 


Beležanski M., Zakon o prinudnom poravnanju van stečaja i njegova primema 
u praksi. (ćir.) Str. 40. — Beograd 1931. 

Dimitrijević Đ., Čitanka za IL. r. zanatskih škola (ćir.) Str. 84. — Beograd 1931. 

Divac N., Zoologija. II. dio. 3. izd. (ćir.) Str. 339, — Beograd 1932. 

Marčić S., Važnije odredbe zakona i radnjama za službodavce i pomoćno oso- 
blje. Str. 64. — Split 1932. 

Pavlović Dr. M., Čitanka sa gramatikom srpskohrvatskog jezika. II. izd. (ćir.) 
Str. 280 -|- 68. — Beograd 1931. 

Poslovnik za opšte upravne vlasti. (ćir.) Str. 64. — Beograd 1931. 

Poslovnik za opšte upravne vlasti. Str, 99. — Beograd 1932. 

Radivojević T., Kraljevina Jugoslavija. 10, izd. (ćir.) Str. 96. — Beograd 193%. 

Radivojević T., Vanevropski kontinenti sa geografskom čitankom za 3, r. sređ- 
njih škola (ćir.) 11. izd. Str, 100. — Beograd 1931. 

Radulović J., Porez na rente. (ćir.) Str. 159. — Beograd 1932. 


Šuman, Zakonski propisi iz oblasti industrijske svojine. Str. 695. — Zagreb 1931. 


Taranovski D. T., Istorija srpskog prava u Nemanjićkoj državi. 1. deo (ćir.) 
Str. 262. — Beograd 1931, 

Tarifa o naplati žigovine i ostalih pristojbi za radove, koje vrši središna upra- 
va za mere i dragocene metale. (ćir.) Str. 24, — Beograd 1931. 

Uputstva za poslovanje s poštanskom štedionicom. Str, 30, — Beograd 1931, 

Uredba o naknadi putnih i seobnih troškova državnih službenika građanskog 
reda (ćir.) Str, 30. — Beograd 1931. 

Zakon o državnim monopolima. Str. 72. — Beograd 1932, 

Zakon o graničnoj trupi (ćir.) Str. 67, — Beograd 1932. 

Zbirka međunarodnih ugovora g. 1930. I. i II. knj. Str. 991. — Beograd 1931. 


“ »ŽIVOT« izlazi 10 puta godišnje na 48 stranica. — Urednik: Karlo Grimm D. 1 
— Vlasnik: Kolegij Družbe Isusove u Zagrebu, A. Alfirević D. I. Tiskom 
»Glasnika Srca Isuaova« — K. Grimm D. I. 

REVIJA ĆE IMATI PET DIJELOVA: — ZNASTVENE STUDIJE, — 
RIJETKI I NEIZDANI DOKUMENTI, — KRATKE BILJEŠKE I TEKSTOVI, 
— BIBLIOGRAFSKI PREGLEDI, — NAPOKON ZNANSTVENA KRONIKA 
SVEGA ONOGA, šTO SE TIČE POVIJESTI DRUŽBE.  . 

* DVA SVESKA, OD KOJIH ĆE SE SASTOJATI JEDNO GODIŠTE, 
IZLAZE 20. SIJEČNJA 1 20. LIPNJA. SVAKI ĆE IMATI NAJMANJE 176 
STRANICA. 

Cijena Reviji: Godišnja pretplata za, Italiju: 25 lira; izvan m Italije 30 lira. 
Pojedini broj: za Italiju 15 lira; izvan Italije 18 lira. | . 

Dopisivanje s uredništvom i upravom šalje se na: R. Pp, Director ARCH. 
HIST. S. J. — Borgo S: Spirito 5, ROMA (113). — Pretplatu valja poslati 
unaprijed na upravu, 


KAT, DNEVNIK: HRV. STRAŽA. 


Zamoljeni od Uprave H. S, rado donosimo: « 
Katolički Dnevnik — Hrvatska Straža izlazi svaki dan osim ne-..: 
djelje i donosi osim aktuelnih članaka iz svih područja katoličkog '* 
života i najnovije informacije o javnim domaćim i svjetskim doga- 
đajima, Katolički Dnevnik — Hrvatska Straža stoji na: mjesec sa-' 
mo Din. 40; četvrtgodišnje Din. 120, polugodišnje Din. 240, i na-: 
ručuje.se na adresu: Hrvatska Straža, Zagreb Trenkova. ul. 1/IL' 
Borba protiv protukatoličkih i nekatoličkih: dnevnika vodit će se: 
uspješno jedino tako, da katolici posve odbace te dnevnike i i da 
nastoje proširiti i učvrstiti Hrvatsku Stražu, ' 

OSIGURANJE POKRIVA SVAKU ŠTETU OD. | 
POŽARA, GROMA. I TUČE! | 
Životnim osiguranjem štediš za “stare dane i skrbiš. za svoju i 
2 porodicu u slučaju smrtil 
Za provedenje takovih i svih drugih vrsti osiguranja obratite 3 
se na najstariji hrvatski osiguravajuči . izdva ; 
a »CROATIA AIKEN | 
| | osiguravajuću zadrugu u Zagrebu si 
koju le 3 1884. osnovala općina slobodnog 1 kr, glavnog. grada, ZAGREBA. - ; 
ma ili »CROATIA« ima svoje sjedište u ZAGREBU. 
i u vlastitoj «palači, na uglu Marovske i Preradovićeve ulice, a svo tnijale 
i glavna zastupstva, odnosno mjesne povjerenike u svim većim mjestima 
naše domovine. 1) 
ma . ZADRUŽNA IMOVINA IZNOSI 50 MILIJUNA! "> | 


| Osigurajte kod domaćef osiguravajućeg zavoda »Croatiae«<! 

PRVA HRVATSKA STEDIDNICA 


CENTRALA: ZAGREB, Ilica 5, u vlastitoj zgradi. 
Podružnice po svim ovećim mjestima. 
Pino dj a ma 
9 Bavi se svin vima, | spadaju u vnu 
poka Rrušov rija podij 


sve vrsti novca. 

BIGOLAPODROSNAASROS HUVA STE O OG KI BI S OS A S GI Bo Bi io 

ŠESUSENRUOE Eo ća 


HRVATSKA KATOLIČKA BANKA D. D, ZAGREB, 
Juričikera ulica broj 1 Vlastita buća. — Telefon 18. 02 i 18 41. 


Bavi se uopće svim u bankovnu struku zasjecajućim poslovima, 

HRVATSKA POLJODJELSKA BANKA 
DIONIČARSKO DRUSTVO. 


CENTRALA: ZAGRED, u slastito$ palači, Martićeva ulica divi & 


Podružnice: 
Sar i Sušek. 
stave: 
Bribir, Čabar i 


ija: 
Preloška štedionica d. d, u Prelogu, 


Bavi se svim poslovima, koji spadaju u bankovnu, štedioničku 
i mjen struku, 

napose podjeljuje mnjenbene, zemljišne | različne druge. rleresije, kupuje i 

prodaja vrijednosne papire, valute i devize, izdaje čekove i kreditna pisma 

te obavija sve burzovne naloge. 

PRIMA NA POHRANU 1 UPRAVU VRIJEDNOSNE PAFIRE 1 DRUGE 

VRIJEDNOSTI TE IZNAJMLJUJE SIGURNOSNE POHRANBENE PRETINCE 
— SAFE-DEPOSITS. — 

Prima uloške na knjižice i na tekuće račune uz nejpovoljnije 

uvjete. 
Prva hrvatska tvoruica strojeva i ljevaonica željeza Hrvatske 


poljodjelske banke, Magazinska cesta br, 11, bavi se svim 
radovima strojarske i ljevačke struke. 

